Milo Đukanović u Skupštini Crne Gore, fotoarhiv\nPredsjednik Skupštine Crne Gore Ivan Brajović raspisao je izbore za predsjednika države 15. aprila. Iako će Crna Gora koliko sjutra krenuti u izbornu kampanju, neizvjesno je ko će biti glavni takmaci iz vlasti i iz opozicije, iako ima naznaka da bi lista kandidata za prvog čovjeka države mogla biti nikad duža.\nČini se da političku čaršiju i analitičare zanima samo jedno – hoće li se kandidovati Milo Đukanović?\n"Vjerujem da će se izbori održati u pozitivnoj i demokratskoj atmosferi i da ćemo svi zajedno pokazati, još jednom, zašto je Crna Gora lider u svom okruženju", rekao je Brajović.\nVladajuća Demokratska partija socijalista (DPS) nagovijestila da će ime njenog kandidata biti poznato tek za dvije sedmice, iako je ranije najavljivala da će to učiniti najprije do kraja novembra, potom do nove godine.\nPoslije gotovo plebiscitarne volje partijske baze da to bude višestruki premijer Milo Đukanović, koji je u jednom mandatu već obavljao i funkciju prvog čovjeka države, nagađa se da bi kandidat za najvišu funkciju u Crnoj Gori ipak mogao biti neko drugi iz partijske garniture.\nKao konkretno ime pominje se bivša ministarka odbrane i crnogorska ambasadorka Milica Pejanović-Đurišić, što bi bilo prvi put da u predsjedničku trku uđe žena.\nSa druge strane, razjedinjenost opozicije, podijeljene između Demokratskog fronta (DF), protiv čije trojice lidera se vode krivični postupci, i takozvane građanske opozicije, unutar koje se naziru prvi šavovi i neslaganja, čine potpunom nepoznanicom da li će i ko sve iz tabora opozicije biti kandidovan.\nOpozicija za sada u prvi plan ističe uslove za održavanje izbore, za koje smatra da neće biti ni slobodni ni fer.\nFunkcioner Bečićevih Demokrata Momo Koprivica ističe da su o tome na jučerašnjem sastanku informisali predstavnike Kancelarije za demokratske institucije i ljudska prava OEBS-a (ODIHR), smatrajući da je neophodno da sa predsjedničkim budu održani i izbori u Podgorici, čiji je redovni termin u maju.\n"To ćemo pitanje svakako potencirati. Nema uslova za elementarno fer i poštene izbore", rekao je Koprivica.\nSa druge strane, vlast tvrdi da je izborni ambijent nikad bolji i da je radna grupa koja se bavila poboljšanjem izbornog zakonodavstva prema preporukama OEBS-a, obavila svoj zadatak i postigla napredak na svim poljima, osim kada je riječ o Zakonu o izborima, za čije je usvajanje bila potrebna dvotrećinska većina poslanika.\nZbog toga je šef crnogorske Skupštine Ivan Brajović krivicu svalio na opoziciju koja nije učestvovala u radu radne grupe.\nMeđutim, Momo Koprivica odgovornost opozicije oštro odbacuje.\n"Gospodin Brajović je iznio brutalnu neistinu. Nijesu usvojeni ni medijski zakoni u skladu sa preporukama OEBS-a, a za njih nije neophodna dvotrećinska većina. Očigledno bježe od fer uslova za izbore, očigledno bježe od slobodnih medija i očigledno žele da i dalje devastiraju, objektivnost i nezavisnost Radio-televizije Crne Gore, autonomiju Javnog medijskog servisa", kazao je Koprivica.\nKoliko god se polarizovali stavovi između vlasti i opozicije oko izbornih uslova, Brajović je nakon prekjučerašnjih konsultacija o datumu izbora sa članicama vladajuće koalicije, najavio kako će kampanja od strane vlasti biti pozitivna i bez dizanja tenzija.\n"Svi moji sagovornici su jasno potvrdili da ćemo svi voditi pozitivnu kampanju i da, ni na koji način, nećemo doprinijeti rastu tenzija", rekao je predsjednik Skupštine Crne Gore.\nPolitički analitičar i direktor Centra za političku edukaciju Dragiša Janjušević ne dijeli Brajovićeva očekivanja od predizborne kampanje.\n"Očekujem da ćemo imati jedan negativan trend. Prvenstveno zato što imamo i dalje aktuelnu aferu državni udar, koja još nije dobila sudski epilog. Imamo dio opozicije koja bojkotuje parlament, imamo nedefinisano izborno zakonodavstvo po preporukama OEBS-a. Imamo dosta manjkavosti u izbornom zakonodavstvu. Tako da je previše nekih negativnih faktora i elemenata koji bi mogli govoriti da će kampanja imati miran tok i pozitivan ton", naveo je Janjušević.\nJanjušević: Očekujem jedan negativan trend\nDa će ton i sadržaj kampanji i ovoga puta odrediti niko drugo nego prvo čovjek vladajuće partije Milo Đukanović, jasno je i nakon njegovog jučerašnjeg nastupa u Ulcinju, uoči lokalnih izbora u tom gradu 4. februara, kada je ponovio staru mantru da se na izborima brani crnogorska nezavisnost obnovljena 2006. godine.\n"Nažalost, vidimo da i u ovih 11 godina, čitavo vrijeme imamo prijetnju od onih koji predstavljaju našu političku konkurenciju. Oni nam najavljuju da bi, ukoliko bi im se pružila prilika, poništili našu odluku o nezavisnosti, poništili našu odluku o ulasku u NATO", rekao je Milo Đukanović.\nTo koliko će državotvorni narativ biti nametnut i u ovoj kampanji, kao i prilikom svih ranijih izbora, prema riječima analitičara Janjuševića, prevashodno zavisi od toga da li će se za najvišu državnu funkciju kandidovati Milo Đukanović.\nOdluka o tome uticala bi i na značaj samih izbora 15. aprila i bitno bi se reperkutovala na političku situaciju u zemlji.\nĐukanovićevo nekandidovanje bi, kako naglašava Janjušević, vodilo relaksaciji političkih odnosa u Crnoj Gori i demokratskoj konsolidaciji prilika nakon dugotrajuće krize.\n"Crnogorska politička scena bi krenula drugačijom tokom, ka relaksiranijoj atmosferi – spuštanja tenzija, spuštanja polarizacija, podjela. Mislim da bi imali novi politički diskurs, s obzirom na to da u opoziciji imamo nove, mlade snage, koje dolaze i kroz Demokrate i kroz URU, kroz reformisanje određenih političkih subjekata, kroz nestajanje određenih političkih subjekata iz opozicije. Tako da mislim da bi sigurno imali, i od strane opozicije i od strane vlasti, novi politički diskurs koji bi sigurno vodio smirivanju tenzija i polarizacije ovoga društva, koje traje zaista predugo", zaključio je Dragiša Janjušević.


Šarović sa ambasadorom Velike Britanije: Odblokirati rad Parlamenta BiH – Fokus.ba\nVažnost smirivanja tenzija\nŠarović sa ambasadorom Velike Britanije: Odblokirati rad Parlamenta BiH\nSagovornici su se složili da je suštinski važno „otkočiti“ blokade u funkcionisanju Parlamenta BiH i uspostaviti funkcionisanje sistema\nMinistar spoljne trgovine i ekonomskih odnosa BiH Mirko Šarović razgovarao je danas sa ambasadorom Velike Britanije u BiH Matthew Fieldom o aktuelnoj političkoj situaciji i potrebi nastavka ubrzanog rada na ključnim pitanjima Bosnu i Hercegovini sve njene građane.\nSagovornici su se složili da je suštinski važno „otkočiti“ blokade u funkcionisanju Parlamenta BiH i uspostaviti funkcionisanje sistema, kako bi se „sa terena politike prešlo na rad na najvažnijim životnim pitanjima“. „Važno je spustiti tenzije i stvoriti klimu za rad“, istakao je ministar Šarović dodajući da je od velike rasprave o nekim političkim koalicijama u ovom momentu mnogo važnije okupiti dovoljnu većinu, spremnu za rješavanje brojnih pitanja koja predugo čekaju da parlamentarci počnu sa radom“.\nNaglašeno je da je i na polju „gasne politike“ važno donijeti jasna pravila, kako se više ne bi dešavali sporovi između entitetskih gasnih preduzeća, „Imamo entitetsku nespremnost za usaglašavanje normi, koje su harmonizovane i usklađene sa evropskim zakonodavstvom“, istakao je ministar.\nNa sastanku je iznijeta zajednička ocjena, da su u mandatu ministra Šarovića napravljeni bitni ekonomski i trgovinski pomaci pomaci te da započete reforme moraju biti nastavljene. Trgovinska razmjena sa Velikom Britanijom posljednjih godina je udvostručena a pokrivenost uvoza izvozom sa Evropskom unijom dostigao je rekordnih 71%.


Ukinute vize između Srbije i Kirgistana china radio international\n2017-12-06 15:28:04 cri\n"Ugovorili smo moju posetu sledeće godine Kirgiziji, gde će 25. juna biti obeleženo 20 godina od uspostavljanja diplomatskih odnosa", rekao je Dačić.\nDačić je na konferenciji za novinare posle potpisivanja rekao da je Kirgizija veliki prijatelj Srbije i da je u skladu s tim neophodno da se saradnja dalje razvija.\nOn je dodao da će Srbija podržati kandidatutu Kirgizije za nestalnu članicu Saveta bezbednosti UN.\nOn je ponovio podršku Kirgizije suverenitetu i teritorijalnom integritetu Srbije. "Teritorijalni integritet i suverenitet najviše su vrednosti koju rukovodioci i narod treba da štite", rekao je Abdildajev.\n"U interesu nam je da prijatelje negujemo, a da neke zemlje koje su priznale nezavisnost Kosova nateramo da o tome razmisle", izjavio je Dačić.\nDačić je rekao da će sutra u Beogradu biti održan sastanak ministara spoljnih poslova Turske, Bosne i Hercegovine i Srbije, da će prekosutra u Beču učestvovati na ministarskom savetu OEBS, posle čega očekuje razgovore sa predstavnicima nekih afričkih zemlja.


Karić odgovorila Ćosiću: Nema promjene tabli dok sam ja na čelu Sarajeva – Otvoreno\nIzvor: 10.04.2021, 13:28 18.4k\nNova gradonačelnica Sarajeva Benjamina Karić odgovorila je gradonačelniku Istočnog Sarajeva Ljubiši Ćosiću nakon što je gradu Sarajevo i opštini Stari Grad uputio zahtjev za uklanjanje tabli na sarajevskoj Vijećnici i u ulici Ferhadija, kao i za promjenu naziva sarajevskih ulica, da za vrijeme gradske administracije na čijem je čelu neće biti promjene tabli.\n– Srpski narod u BiH je konstitutivan narod i narod koji je ugrađen u temelje ZAVNOBIH-ovske BiH ali osporavanje istorijskih i sudski utvrđenih činjenica je nedopustiv – navela je Karićeva i pozvala gradonačelnika Istočnog Sarajeva da radena razvoju i zajedničkim projektima poput EYOF-a.\nĆosić je juče uputio gradu Sarajevo i njegovoj opštini Stari Grad zahtjev za uklanjanje tabli na sarajevskoj Vijećnici i u Ulici Ferhadija kojima se srpski narod karakteriše kao “zločinački i agresorski” i kojima se podstiče mržnja prema Srbima.\nZahtjev za uklanjanje tabli i naziva ulica sa uvredljivim sadržajem upućen je Benjamini Karić, predsjedavajućem Gradskog vijeća Jasminu Ademoviću, načelniku opštine Stari Grad Ibrahimu Hadžibajriću i predsjedavajućem Opštinskog vijeća Mirzi Balatoviću.\nZatraženo je uklanjanje table u Ulici Ferhadija u opštini Stari Grad (bivša ulica Vase Miskina) na kojoj je napisano: “Na ovom su mjestu srpski zločinci 27.05.1992. godine ubili 26 građana Sarajeva”.


Predsjednik Republike Srpske Željka Cvijanović rekla je da "Mapa puta", koja je danas potpisana u Sankt Peterburgu, podrazumijeva trasiranje saradnje Srpske i Sankt Peterburg u narednom trogodišnjem periodu na precizniji način u odnosu na dosadašnju.\n"Ta saradnja se odnosi na različite oblaste. Zadovoljna sam činjenicom da ćemo razvijati saradnju na ekonomskom planu i pojačati naše trgovinske odnose. To će mnogo značiti za malu ekonomiju Republike Srpske s obzirom da ćemo imati sistemski pristup tržištu cijele Rusije, a posebno Sankt Peterburga", naglasila je Cvijanovićeva.\nPredsjednik Republike izjavila je novinarima u Sankt Peterburgu da je zadovoljna činjenicom što će Srpska učestvovati u zajedničkim projektima, koji podrazumijevaju i obuku kadra iz Srpske u Rusiji, iz oblasti veterinastva, fitosanitarne zaštite i zdravstva.\n"Pružaju se ogromne mogućnosti za usavrašavanje našeg kadra, a već je uspostavljena i unaprijeđena saradnja sa Univerzitetsko kliničkim centrom Republike Srpske u Banjaluci. Takođe, otvaraju se mogućnosti za učešće drugih ljekara iz Srpske da u okviru različitih grana dobiju potrebna usavrašavanja u prestižnim bolnicama u Rusiji, prvenstveno u Sankt Peterburgu", precizirala je Cvijanovićeva.\nOna je navela da je "Mapom puta" predviđena i saradnja na kulturnom i obrazovnom planu, koja podrazumijeva saradnju škola i univerziteta, zajedničke aktivnosti, kao i povezivanje kroz različite kulturne događaja sa obostranim učešćem kulturnih radnika.\n"Ovaj dokument pruža Republici Srpskoj mogućnost da imamo zajedničko učešće u razvoju turističke industrije što mnogo znači sa aspekta otvaranja novih radnih mjesta, realizacije različitih projekata, ali i kontakata, organizovanja turističkih posjeta", dodala je Cvijanovićeva.\nOna je podsjetila da je Srpska već imala saradnju sa Sankt Peterburgom, te da je ona dodatno precizirana potpisivanjem "Mape puta", dodavši da je veoma zadovoljna saradnjom koju već imaju institucije Srpske i Sankt Peterburga.\nCvijanovićeva je pojasnila da će danas na prestižnom Međunarodnom ekonomskom forumu u Sankt Peterburgu učestvovati u radu panela o digitalizaciji i digitalnoj ekonomiji.\n"Ovo je veoma važna prilika da Srpska predstavi svoja dostignuća u tom pogledu i počestvovana sam što sam pozvana da učestvujem u radu ovog panela, da pokažem vidljivost Srpske na ovako jednom značajnom skupu. To je ujedno i poruka da se na Republiku Srpsku računa kao na ozbiljnog partnera kada je riječ o temama modernog doba", naglasila je Cvijanovićeva i dodala da se na taj način stvaraju uslovi za saradnju u oblasti digitalne ekonomije.\nCvijanovićeva i vršilac dužnosti gubernatora Sankt Peterburga Aleksandar Beglov, nakon današnjeg sastanka, potpisali su "Mapu puta" - aktivnosti za realizaciju prioritetnih pravaca saradnje između Vlade Sankt Peterburga i Republike Srpske za period 2019-2021. godina.\nŽeljka Cvijanović mapa puta\nCvijanovićeva i Dodik na Međunarodnom ekonomskom forumu


IAAF bi trebalo da odluči da li će podržati ili ukinuti suspenziju ruskih atletičara pred takmičenje u Rio De Žaneiru.\nKazna je izrečena u novembru nakon izveštaja Svetske antidoping agencije (WADA), a zbog optužbi da je država sponzorisala i prikrivala doping.\nRuski zvaničnici tvrde da su ispunjeni uslovi za povratak, ali je WADA u sredu navela da se i dalje vrši stalna opstrukcija i kršenje pravila doping testiranja u toj zemlji.\nAko IAAF podrži suspenziju, postoji kompromis koji bi omogućio pojedinim ruskim atletičarima da se takmiče u Rio De Žaneiru.\nBolt: Mnogo legendi bilo je pre mene, u Londonu je red da ja zablistam\nUprkos porazima u poslednjih nekoliko trka i povredi koja ga je dugo mučila, najbolji svetski atletičar Usein Bolt uveren je da će u Londonu steći pravo na status legende.


Primena Mašinskog učenja – Predavanje na Elektrotehničkom Fakultetu – ASW\nDatum Dec 17th 2018\nU punoj sali na Elektrotehničkom Fakultetu u Beogradu, primarno studentima Odseka za računarsku tehniku i studentima Odseka za signale i sisteme ali i svim zainteresovanim, uključujući profesore i asistente ovog Fakulteta kao i predstavnika iz Ministarstva Finansija, Jela Spasić direktor sektora za razvoj, u uvodnom delu predstavila je kompaniju ASW, organizaciju unutar sektora za razvoj softvera, kao i tehnološki okvir u kojima se ASW proizvodi i rešenja kreću.\nKvalitet i prilagodljivost ASW rešenja, kao i podrška pri eksploataciji sistema, omogućili su ASW-u saradnju sa više od 100 kompanija iz različitih grana industrije, i pružili priliku da razvijaju svoj proizvodni portfolio kroz implementaciju kompleksnih informacionih sistema.\nU glavnom delu predavanja, Filip Jekić Inženjer za Mašinsko učenje i Asistent na Matematičkom Fakultetu u Beogradu, svim prisutnim je predstavio metode i rezultate primene algoritama predikcije, optimizacije cena i personalizovane prodaje na primeru vodeće kompanije maloprodajnog biznisa u regionu.\nPolazeći od podataka koje su ASW informacioni sistemi generisali dugi niz godina, ASW Laboratorija za Mašinsko učenje uspela je da napravi pravu revoluciju primenjujući najnovije algoritme mašinskog učenja. Upotrebom neuronskih mreža i metode pojačanih gradijenata (Gradient Boosting) rešili su neke od najvećih izazova u oblasti telekomunikacija, bankarstva i maloprodajnog biznisa.\nPo oceni prisutnog profesora sa Elektrotehničkog Fakulteta u Beogradu Predraga Tadića – predstavljene metode pripadaju samom vrhu aktuelnih tendencija na polju Mašinskog učenja u svetu.


vozite.com - pocetna\nPocetna Pravila saobracaja Tehnika voznje Delovi vozila Testovi Oglasi Promocije Kontakt Forum Moj auto Novosti Vozio-(la) sam Smesne stvari Pitanja i odgovori\nUkoliko zelite da naucite, obnovite ili proverite vase znanje vezano za saobracaj, ovaj sajt ce vam pomoci u tome. Ovo nije zvanicni sajt Ministarstva saobracaja, ovo je moj doprinos za bezbednost u saobracaju. Ja inace, vec jednu deceniju radim kao instruktor voznje i na osnovu svog iskustva u obuci kandidata za vozaca i pitanja koja mi najcesce postavljaju, odlucio sam da i ovim putem pomognem svima koji zele da upotpune svoje znanje, ali i onima koji zele da obnove i provere svoje znanje o bezbednosti u saobracaju i saobracajnim propisima. Mozete da pristupite ovom sajtu i koriscenjem svog mobilnog telefona, tako da prateci uputsva (ukoliko imate dozvolu za upravljanje motornim vozilom) i prakticno proverite postupak parkiranja ili kretanja na nagibu i sl.\nZelim Vam uspesnu i bezbednu voznju.\nObavestite priljatelja o nama vozite.com :\nSa ponosom isticemo nas jubilej, 15. godina postojanja i druzenja sa Vama !!!\nZahvaljujući velikom entuzijazmu naseg tima, pripreme, pisanje i osmisljavanje sadrzaja, kao i izrada portala,...sve je pocelo jos "davne" 2006. godine, dok zvanicni pocetak druzenja sa Vama poceo je u avgustu 2007. godine...\nOd tada, pa sve do danas podsecamo, informisemo, obucavamo...sve one koji zele da budu bezbedni u saobracaju.\nDokaz da smo uspeli u tome je taj sto i dalje postojimo i zato sto imamo sve veci broj korisnika iz dana u dan...\nUkoliko Vam se dopada nas portal, preporcite nas...


Opširnije: Pokrenuta inicijativa za promenu člana 188. Zakona o radu\nUstanova Studentski Centar Novi Sad, na čelu sa sindikalnom organizacijom i poslodavcem, organizovali su 03. i 04.11. vrlo značajan sastanak sa svim sindikalnim predstavnicima iz cele zemlje kao i poslodavcima Studentskih centara Republike Srbije.\nProblem koji postoji odnosi se na nejednakost plata zaposlenih na istim pozicijama u studentskim centrima širom zemlje.\nSusret je protekao u konstruktivnom radu i razumevanju, a učesnici su se saglasili da se problem mora rešavati zajednički te je dogovoren zajednički nastup prema odgovornim institucijama i upućivanje zahteva za izjednačavanje zarada. Smatrajući da je jedino potrebna dobra volja kako bi se ova neravnopravnost ispravila, skup je završen u pozitivnoj atmosferi i spremnosti da se problem reši.\nSSSNS i opština podržava nastojanje radnika zaposlenih u studentskim centrima i borićemo se zajedno za ciljeve koje su postavili.\nDatum kreiranja: 04 novembar 2021\nNezadovoljni lošim materijalnim položajem zaposlenih i nedostatkom socijalnog dijaloga, republički samostalni sindikati uprave, obrazovanja, kulture i nauke održali su javni skup ispred zgrade Vlade Srbije.\nSindikati, koji predstavljaju više od polovine zaposlenih u javnom sektoru, traže rešavanje ključnih problema u društvenim delatnostima i uspostavljanje socijalnog dijaloga jer, kako su ukazali, već dugi niz godina sindikati ne učestvuju u pregovorima o budžetu i ne mogu iskazati svoje predloge i argumente.\nPredsednica Sindikata obrazovanja Srbije Valentina Ilić rekla je da su zaposleni u obrazovanju tražili pravedne platne razrede, ali da je njihovo uvođenje odloženo do 1. januara 2023. godine.\nProsvetni radnici traže povećanje plata za 15 odsto, jer povećanje minimalne zarade od 9,4 odsto u narednoj godini dodatno narušava sistem koeficijenata i odnos plata u društvenim delatnostima.\nOpširnije: Uprava, obrazovanje, kultura i nauka održali su javni skup u Beogradu\nSavez samostalnih sindikata grada Novog Sada i opština u saradnji sa Fondom za Evropske poslove AP Vojvodine organizovao je još jednu, devetu po redu obuku za izradu predloga projekata "Mogućnosti finansiranja iz sredstava EU". Nadamo se da će ove obuke ohrabriti ljude da kroz evropske fondove ostvare svoje ideje.\nSavez samostalnih sindikata grada Novog Sada i opština još jednom je odneo prikupljene čepove i plastičnu ambalažu do udruženja "Čepom do osmeha". Sreli smo se sa divnim ljudima i saglasili se da u najbližoj budućnosti našu saradnju produbimo, kako bismo podstakli još više ljudi da reciklira i na taj način pomogli planeti, ali i osobama i porodicama sa invaliditetom.\nSSSNS i opština će nastojati da edukuje svoje članove o značaju recikliranja i da ih podstakne na to jer na mrtvoj planeti nema života. Kao što čuvamo prava radnika za buduće generacije, tako želimo da sačuvamo i planetu za njih.\nSeminar: "Rodna ravnopravnost u svetu rada"


obustava saobraćaja arhiva - Prnjavorski informativni portal\nTema: obustava saobraćaja\nPrnjavor / od redakcija - Januar 25, 2017 9:42 am\nOdjeljenje za stambeno-komunalne poslove i investicije Opštinske uprave opštine Prnjavor obavještava građane da se privremeno mijenja režim odvijanja saobraćaja. Saobraćaja se mijena naa lokalnom putu drugog reda, put od magistralnog…\nBalkan / od redakcija - Januar 6, 2017 12:05 pm\nPOTPUNI HAOS: Na auto-putu Beograd-Niš obustavljen saobraćaj u oba smjera!\nZbog loših vremenskih uslova, slabe vidljivosti i neadekvatne zimske opreme pojedinih učesnika u saobraćaju na auto-putu Beograd-Niš, kod petlje Trupale, obustavljen je saobraćaj u oba smera. Deo saobraćaja se preusmerava…\nNovosti / od redakcija - Maj 5, 2016 3:27 pm\nU Banjaluci će u nedjelju, 8. maja, biti izmijenjen režim saobraćaja zbog održavanja “Drugog banjalučkog polumaratona”, saopšteno je iz Auto-moto saveza Republike Srpske. Izmjena saobraćaja biće na snazi od 8.45…


Intervjui za posao u kompaniji Lear svakog ponedeljka | Oko Nas\nIntervjui za posao u kompaniji Lear svakog ponedeljka\n16/07/2018 Oko nas\nInicijativa koju je opština Vrbas pokrenula radi smenjenja stope nezaposlenosti, u saradnji sa američkom Korporacijom Lear, omogućiće stanovnicima da se do kraja leta prijavljuju za posao operatera u proizvodnji u novosadskom pogonu pomenute kompanije. Predaja dokumenata i intervjui će se održavati svakog ponedeljka, počev od 16. jula, u Sali za sastanke na prvom spratu Opštine, u periodu od 16 do 18 časova.\n„Opština Vrbas organizovala je ove intervjue za posao i ponudila svu potrebnu pomoć kompaniji, jer želi proaktivno da radi na smanjenju nezaposlenosti u opštini, istovremeno pružajući šansu svojim građanima da čuju o kakvom poslu je reč, kao i mogućnost da jedan deo njih u najskorije vreme dobije posao za stalno“, rečeno je za naš portal u opštini Vrbas.\nU ovom trenutku, Lear traži operatere u proizvodnji koji izrađuju električne kablovske snopove, pa će zato tokom ovih susreta ponedeljkom Vrbašani imati priliku da čuju detaljnije upravo o toj poziciji, ali i o uslovima za zapošljavanje, uslovima rada, te sistemom plata i benificija. Građani će na istom mestu odmah moći da predaju svoja dokumenta i urade inrevjue za posao.\n„Korporacija Lear je vodeći globalni proizvođač automobilskih sedišta i električnih sistema i važan dobavljač velikih svetskih proizvođača automobila, do čijih pogona delovi iz novosadskog pogona moraju biti isporučeni u tačno određeno vreme. Zato je Lear-u izuzetno važno da pronađe dobre radnike i ponudi im dobre uslove za rad: posao na neodređeno vreme, obezbeđen prevoz do posla, mogućnost napredovanja unutar kompanije, kao i zarade i bonuse u skladu sa ličnim rezultatima rada“, saopšteno je iz ove kompanije.\nU Novom Sadu Lear posluje od aprila 2016, proizvodnja se prostire na 29.000 kvadratnih metara u novosadskoj Radnoj zoni Sever IV. Trenutno zapošljavaju 3000 radnika, mahom radnika u proizvodnji, mašinskih tehničara, tehničara elektronike i inženjera.\nPrethodni članakPublika oduševila Sergeja ĆetkovićaSledeći članakXIII sednica SO Vrbas u petak


ŠTA SU REVIZORI PISALI O SVOM NOVOM ŠEFU: Dragan Vrankić je kršio javne nabavke, izbjegavao internu kontrolu, kupovao limuzine... Izbjegavao je internu kontrolu, kršio pravila javnih nabavki, loše kontrolisao trošenje novca na gorivo i častio uposlenike...\nMISTERIJA VOZNOG PARKA: Gdje je nestalo 13 vozila Federalnog ministarstva odbrane? U 2015. ispred Službe za zajedničke poslove imenovana je komisija koja je trebala obići teren i identifikovati vozila, ali su od 37 pronađena tek 24\nIMA LI TURIZMA U BIH: Poticaji za turizam ponovo otišli u pogrešne ruke! Već godinama Ministarstvo okoliša i turizma FBiH dobija kritike zbog nedovoljnog nadzora sredstava za razvoj turizma. Ni ove godine situacija nije mnogo bolja\nPARLAMENT FEDERACIJE: Zastupnici su dobili paušal i topli obrok iako nema evidencije o prisustvu sjednicama! Za isplatu toplog obroka izdvaja se oko 175 hiljada KM. Samo za prevoz u dane vikenda košta 120 hiljada KM\nOČI GLADNE: Milionski cehovi za hranu i piće u domaćim institucijama Svake godina na hranu i piće u institucijama na svim nivoima troše se milioni KM. I pored upozorenja revizora i najava institucija o uštedama praksa se nastavlja\nKO ĆE ODGOVARATI: Federacija ukinula naknadu za zaštitu od poplava nekoliko mjeseci prije potopa! Obje agencije dobile su mišljenje sa rezervom. Takva ocjena bliža je pozitivnoj nego negativnoj i u njoj se posebno ističu uočene nepravilnosti. U slučaju ove dvije agencije spisak nepravilnosti je nešto duži od uobičajnog\nKO ĆE ODGOVARATI: Federalno ministarstvo poljoprivrede prošle godine nelegalno utrošilo milione maraka Nezakonito upošljavanje, nabavka vozila, dodjela sredstava za poticaj, favoriziranje određenih kompanija... mnogo je posla za istražne organe\nZA PLATU OD 3.500 KM: Uposlenici Sektora za implementaciju projekata za godinu dana relizirali - jedan projekat! Nepravilnosti u vezi sa liječenjem raseljenih osoba, implementaciji projekata i angažiranju po osnovu ugovora o djelu\nREVIZIJA: Negativan izvještaj za Ministarstvo poljoprivrede Republike Srpske Revizija je utvrdila i da u Agenciji za agrarna plaćanja nisu poštovane procedure prilikom obrade zahtjeva definiranih Pravilnikom o internim kontrolama\nRevizija učinka ulaganja u turizam\nIAKO JE U TURIZAM ULOŽENO 30 MILIONA MARAKA: Turisti u BiH borave dva dana i odmah bježe kući! Nakon provedene revizije zaključeno je da aktivnosti i mjere koje su se u proteklom periodu poduzimale nisu doprinijele poboljšanju uslova za razvoj turizma FBiH


Preminuo glumac Vladan Živković - 04.01.2022, Sputnik Srbija\nDramski umetnik Vladan Živković (81), predsednik Udruženja filmskih glumaca Srbije, s kojim Niški kulturni centar organizuje Filmske susrete u Nišu, preminuo je... 04.01.2022, Sputnik Srbija\nVladan Živković je rođen 1941. godine u Beogradu, a osim neizbrisivog traga na polju filma ostvario se i kao predsednik pomenutog udruženja.Zajedno sa Draganom Nikolićem igrao je na sceni amaterskog pozorišta "Krsmanac", gde je njegov talenat uočio legendarni Žika Pavlović, jedan od najznačajnijih filmskih stvaralaca ondašnje Jugoslavije, te je angažovao obojicu za jedan film, iako su još bili studenti.Vladan se publici predstavio ulogom Bubrega u kultnom filmu "Kad budem mrtav i beo", a po završetku studija dobio je stalni angažman u Srpskom narodnom pozorištu u Novom Sadu, premda se nije dugo zadržao na "daskama koje život znače" zbog posvećenosti sedmoj umetnosti, gde je ostao upamćen kao jedan od najboljih epizodista.Neke od najznačajnijih uloga su mu u ostvarenjima kao što su: "Doručak sa đavolom", "Balkanski špijun", "Tri karte za Holivud", "Prvi put sa ocem na jutrenje", "Crni bombarder" i mnogi drugi, a publika je imala poslednji put priliku da ga gleda u "Montevideu", piše Blic.\n20:44 04.01.2022 (Osveženo: 15:44 24.01.2022)\n© Foto : YouTube/Novo jutro, snimak sa ekranaVladan Živković\n© Foto : YouTube/Novo jutro, snimak sa ekrana\nDramski umetnik Vladan Živković (81), predsednik Udruženja filmskih glumaca Srbije, s kojim Niški kulturni centar organizuje Filmske susrete u Nišu, preminuo je nakon duge i teške bolesti u Beogradu, preneli su večeras beogradski mediji.\nVladan Živković je rođen 1941. godine u Beogradu, a osim neizbrisivog traga na polju filma ostvario se i kao predsednik pomenutog udruženja.\nZajedno sa Draganom Nikolićem igrao je na sceni amaterskog pozorišta "Krsmanac", gde je njegov talenat uočio legendarni Žika Pavlović, jedan od najznačajnijih filmskih stvaralaca ondašnje Jugoslavije, te je angažovao obojicu za jedan film, iako su još bili studenti.\nVladan se publici predstavio ulogom Bubrega u kultnom filmu "Kad budem mrtav i beo", a po završetku studija dobio je stalni angažman u Srpskom narodnom pozorištu u Novom Sadu, premda se nije dugo zadržao na "daskama koje život znače" zbog posvećenosti sedmoj umetnosti, gde je ostao upamćen kao jedan od najboljih epizodista.\nNeke od najznačajnijih uloga su mu u ostvarenjima kao što su: "Doručak sa đavolom", "Balkanski špijun", "Tri karte za Holivud", "Prvi put sa ocem na jutrenje", "Crni bombarder" i mnogi drugi, a publika je imala poslednji put priliku da ga gleda u "Montevideu", piše Blic.


Bojaniću i Maji preti robija\nNaslov: Bojaniću i Maji preti robija Čet 7 Jul - 20:54\nZbog krivičnog dela izazivanja nacionalne, rasne i verske netrpeljivosti u rijalitiju “Dvor", Milošu Bojaniću i Maji Nikolić preti čak pet godina zatvora, piše “Pres“.\nMaja Nikolić i Miloš Bojanić u rijalitiju "Dvor" širili nacionalnu i versku netrpeljivost\nViše javno tužilaštvo u Beogradu podiglo je optužnicu protiv pevača Miloša Bojanića i Maje Nikolić zbog krivičnog dela izazivanja nacionalne, rasne i verske netrpeljivosti u rijalitiju “Dvor", koji se prikazivao na televiziji Pink, saznaje “Pres“. Ukoliko se dokaže da su krivi, preti im od šest meseci do pet godina zatvora.\nKako se navodi u optužnici, Bojanić i Nikolićeva izazvali su nacionalnu mržnju i netrpeljivost pri čemu su bili svesni svog dela.\nPredsednik Saveza jevrejskih opština Srbije Aleksandar Nećak pozdravio je ovakav potez tužilaštva.\n“Čim je portparol Republičkog javnog tužilaštva Tomo Zorić najavio da će po službenoj dužnosti pokrenuti taj spor, mi smo se javno zahvalili jer je to deo posla koji država treba da radi. Pozdravljamo ovakav potez tužilaštva jer treba sprečavati govor mržnje na svim nivoima, gde god da se pojavi“, ističe Nećak.\n“Iako je Mitrović tražio vansudsko poravnanje, to nije moguće jer nismo tražili novčanu odštetu već javno izvinjenje na toj televiziji. Bojanića i Nikolićevu nismo želeli da tužimo jer shvatamo da bismo time samo podigli njihov rejting“, kaže Nećak.\nOn podseća i da se Bojanić izvinio jednom prilikom, na čemu mu je jevrejska zajednica zahvalna.\nS druge strane, Miloš Bojanić i Maja Nikolić za “Pres“ kažu da se uopšte ne osećaju krivima.\n“Nemaju za šta da nas terete. Nigde u svojoj izjavi nisam mislio na jevrejski narod, već na one ljude koji su učestvovali u bombardovanju naše zemlje, a Jevreji su poreklom. Imam knjigu u kojoj ih ima jedno tridesetak koji su učestvovali u tome i to ću i sudu dokumentovano pokazati. Jednostavno ne mogu da verujem da me optužuju“, kaže Bojanić.\n“Nemam nikakav komentar jer se uopšte ne osećam krivom. Neka svi rade svoj posao“, rekla je Nikolićeva.\nPodsetimo, u rijaliti šou programu “Dvor" od pre nekoliko meseci Maja Nikolić je izjavila da ne voli Jevreje jer su napravili Ameriku, na šta je Bojaniće dodao da “mi ne možemo voleti Jevreje koji su nas bombardovali, koji su nam uranijum poslali i rakove i čuda".\nIako je pevačica Mika Kostić tada upozorila Maju i Bojanića da sve snimaju kamere i da zbog širenja govora mržnje mogu da snose posledice, Bojanić je rekao da ga “boli d...".\n» Svemir preti\n» Sunce preti da uništi Zemlju!


Odbor za pravosuđe i upravu je, na sednici, održanoj 29. novembra, razmatrao u načelu i u pojedinostima, Predlog zakona o izborima za predsednika Republike i Predlog zakona o predsedniku Republike.<?xml:namespace>\nSednici je predsedavao predsednik Odbora Miroslav Petković.\nČlanovi Odbora jednoglasno su pruhvatili Predlog zakona o izborima za predsednika Republike u načelu. Od ukupno podnetih 39 amandmana na Predlog zakona, Vlada Republike Srbije i Odbor su prihvatili osam amandmana, koji postaju sastavni deo Predloga zakona.\nOdbor je takođe jednoglasno prihvatio Predlog zakona o predsedniku Republike u načelu. Vlada i Odbor su prihvatili pet amandmana od ukupno 56 podnetih, koji postaju sastavni deo Predloga zakona.


Predstavljanje srpskih start-apova u SAD - Izazov\nPredstavljanje srpskih start-apova u SAD\nRadio-televizija Srbije 7. decembra 2018. 12:22\nSrpskim kompanijama biće plaćene avionske karte, kancelarije, monitoring i dvonedeljni stručni program u Američkim gradovima: Majamiju, Njujorku, Detroitu, Feniksu i Raliju. Za prvi izbor prijavilo se više od stotinu njih, a dobili su po tri minuta za predstavljanje svojih proizvoda.\n"Ovo je stvarno fenomenalna stvar da se uspostavi konekcija ka potencijalnim klijentima i investitorima u Americi, jer između ostalog i nama je jedno od ključnih tržišta na kojem želimo da nastupamo, Američko tržište", kaže Petar Pejić, iz "Fjučer" IT start-apa.\n"Ono što mi radimo kao firma, jeste onlajn platforma koja omogućava ljudima da delegiraju neke jednokratne kućne poslove od čišćenja, peglanja… Znači vi dođete na platformu, izaberete paket koji vam odgovara i tu se prijave ljudi koji to mogu da urade za vaš novac", navodi Dragana Jovčić iz "Uradi zaradi" start-apa.\nDo 10. januara sledeće godine, organizovaće tri izbora domaćih kompanija.\n"Kratak kurs kako poslovati, šta znači proširiti svoju firmu, šta znači raditi sa investitorima, sa kojom vrstom investitora, na koji način predstaviti svoj proizvod globalno", kaže Jelena Jovanović, direktorka Sektora za međunarodne ekonomske odnose PKS.\n"Dva venčr kepital fonda stoje iza nas, finansiramo sve iz sopstvenih sredstava, akcelerator će dakle biti finansiran privatno", ističe Vuk Živković, direktor komapnije "Isthab elelsi"\nKonkurse za nove ideje za Američko tržište organizovaće tromesečno u Srbiji, a za prijavljivanje je obavezno da je prototip tehnološki razrađen i primenjen u praksi i da već ima neke rezultate i klijente.\nTransrodnost se depatologizuje, uklanja se sa liste mentalnih oboljenja\nBrnabić s ambasadorom Hrvatske o situaciji u regionu i bilateralnim…\nKuća ljudskih prava osudila napade na Majića, vlast da poštuje ustavnu…


Federalni ministar doc.dr. Salko Bukvarević prisustvovao premijeri filma “Junak umire jednom” o bosanskim Srbima, herojima odbrane RBiH - Stranka Demokratske Akcije Gradski Odbor Tuzla\nBy admin Vijesti Komentari isključeni za Federalni ministar doc.dr. Salko Bukvarević prisustvovao premijeri filma “Junak umire jednom” o bosanskim Srbima, herojima odbrane RBiH\nU Multimedijalnoj sali Memorijalnog centra Kovači upriličena je premijera dokumentarnog filma “Junak umire jednom” autora Avde Huseinovića, koji govori o bosanskim Srbima, herojima odbrane Republike Bosne i Hercegovine od 1992. do 1995. godine.\nGovoreći o 9. januaru ministar Buvarević je kazao da je ovaj dan “sjećanje na sve nevino stradale građane Bosne i Hercegovine, sjećanje na monstrume koji su na pripremili agresiju i genocid na BiH, i svako ko to proslavlja krši Ustav, Dejtonski sporazum i čini anticivilizacijski čin. Moramo se sjećati naših žrtava, naših branilaca, jer samo tako, čuvajući istinu o odbrani BiH i nevino stradalim građanima možemo graditi budućnost.”\nPremijeri su prisustvovale brojne delegacije iz političkog i kulturnog života, a plan je u narednom periodu film prikazati i u drugim gradovima, Mostaru, Travniku, u selu Mudrike, gdje žive borci majora Petrovića, Tuzli …


54.izložba povodom konkursa za nagradu Paje Jovanovića 2013.\nPetak, 27 Septembar 2013 18:00\nDatum: Petak, 27 Septembar 2013\nVreme: 18 časova\nU petak, 27.09. 2013. godine sa početkom u 18,00 h u Velikoj galeriji Kulturnog centra Vršac održaće se 54. „Likovna manifestacija dece i omladine za nagradu slikara Paje Jovanovića“ .\nOd ove godine manifestacija je internacionalnog karaktera, jer su se na konkurs prijavila i deca iz Rumunije, a naredne godine očekujemo i učesnike iz Madjarske i Hrvatske. „Kvalitet radova kome smo svedoci ove godine govori u prilog tome da se sa talentovanom decom u ovom gradu posvećeno radi, ali i da roditelji prepoznaju potrebe talentovane dece...Kulturni centar je prihvativši se posla oko organizacije ove manifestacije sa veoma dugom tradicijom preuzeo i mnoge rizike i izazove koje takva manifestacija nosi...“ reči su Nade Grozdanić, direktorke Kulturnog centra Vršac.\nŽiri u sastavu :\ndr Velimir Karavelić- predsednik komisije,\nmr Tanja Nedimović,\nmr Momčilo Janković,\nakademski slikar Zvonimir Santrač i\nakademski vajar Dragan Spasić,\njednoglasnom odlukom je dodelio nagrade po sledećim kategorijama : predškolski uzrast, niži uzrast osnovnih škola, viši uzrast osnovnih škola , srednjoškolski uzrast, kao i specijalna nagrada Kulturnog centra.\nSpisak_nagradjenih_radova.doc (3586 Preuzimanje datoteka)\n« IZLOŽBA-GRAFIKA SADA I OVDE\tIzložba slika-instalacija KopArt-a »\nVi ste ovde: Home Izložbe 54.izložba povodom konkursa za nagradu Paje Jovanovića 2013.


Decentralizacija aktivnih mjera dovodi do pozitivnih efekata - MINA\nHome MINA Business Decentralizacija aktivnih mjera dovodi do pozitivnih efekata\nDecentralizacija aktivnih mjera dovodi do pozitivnih efekata\nNovember 26, 2019, 14:29\nPodgorica, (MINA-BUSINESS) – Decentralizacija aktivnih mjera zapošljavanja dovela bi do još boljih efekata programa koje sprovodi Zavod za zapošljavanje (ZZZ), pri čemu je važna saradnja svih aktera u cilju unapređenja tržišta rada, ocijenjeno je na okruglom stolu Asocijacije za demokratski prosperitet Zid.\nPomoćnica direktora Zavoda za zapošljavanje (ZZZ), Svetlana Krgović, kazala je da Zavod sprovodi aktivne mjere polazeći od stanja i trendova na tržištu rada, uz zahtjeve poslodavaca, raspoloživih sredstava u budžetu i potreba nezaposlenih osoba.\n„Smatramo da bi decentralizacija mjera dovela do još boljih rezultata, odnosno efekata programa ZZZ. Ministarstvo rada i socijalnog staranja odlučilo je da podstakne intervencije na tržištu rada, a jedna od njih je projekat Dalji razvoj lokalnih inicijativa za zapošljavanje u Crnoj Gori. On se finansira kao grant“, rekla je Krgović na okruglom stolu Decentralizovane aktivne mjere zapošljavnaja i ekonomija okrenuta zajednici.\nOna je navela da im je namjera da podrže razvoj lokalnih strategija, akcionih planova za zapošljavanje i razvoj ljduskih resursa.\n„Time ćemo direktno adresirati lokalne potrebe i izazove, analizirati situaciju na tržuštu rada uzimajući u obzir relevantne partnere“, dodala je Krgović.\nOna je ocijenila da je neophodno sagledati specifičnosti svake lokalne samouprave, kreiranje novih i prilagođavanje posebnih programa prema identifikovanim potrebama poslodavaca, veći finansijski podsticaji, kao i intenzivnija saradnja sa lokalnim samoupravama i akterima na tržištu rada doprinijeće boljem privredmom ambijentu za poslovanje domaćih poslodavaca i poboljšanja uslova za rad za radnike.\n„U ovoj godini realizovali smo programe za 2,17 hiljada nezaposlenih, prioritetno namijenjenih ženama i dugoročno nezaposlenima“, rekla je Krgović.\nOna je navela da se, između ostalog, sprovodi direktni grant koji će uticati na otvaranje novih mjera i zapošljavanje 400 novih osoba.\n„ZZZ je polovinom oktobra otvorio javni poziv, vidjećemo kolilko će osoba aplicirati. Naše osobe sa biroa su malo uplašene od procedura, ali slijede još dva javna poziva“, precizirala je Krgović.\nPredstavnica ADP Zida, Sanda Rakočević, kazala je da je razlog organizovanja okruglog stola na tu temu projekat Western Balkan Civil Society Organizations for Youth Employment Support (WEB4YES).\n„Traje dvije godine i u pitanju je regionalni program, u koji su ukljčeni partneri iz šest zemalja. Kroz prethodni period je realizovano niz aktivnosti, koje se bave socijalnim i preduzetništvom uopšte“, kazala je Rakočević.\nOna je navela da su urađena četiri dokumenta o tome šta se dešava u državi i regionu, kada je u pitanju aktivna politika zapošljavanja gdje su mladi u fokusu.\nDirektorica Direktorata za tržište rada i zapošljavnaje u Ministarstvu rada i socijalnog staranja, Edina Dešić, rekla je da je prioritet rada Vlade da sprovodi strukturne reforme na tržištu rada u cilju unapređenja poslovnog ambijenta i radnog zakonodavstva.\nOna je rekla da je Zakon o posredovanju pri zapošljavanju i pravima za vrijeme nezaposlenosti jedan od zakona koji treba da doprinese tom prioritetu Vlade.\n„Cilj Zakona je da se kvalitetno unaprijede usluge na tržištu rada za nezaposlene osobe i ostale tražioce zaposlenja sa ciljem njihovog bržeg zaposlenja“, navela je Dešić.\nOna je, govoreći o aktivnim politikama zapošljavanja, kazala da je novina da se te mjere sprovode kroz programe koje donosi Upravni odbor ZZZ.\n„Ono što se želi postići je da se decentralizuje sam postupak donošenja programa i da se na nivou Zavoda kreiraju svi programi kojima treba da se implemetiraju tako definisane mjere“, objasnila je Dešić.\nOna je dodala da se za realizaciju mjera aktivne politike zapošljavanja obezbjeđuju sredstva nacionalnim budžetom i u skladu sa tim planira se realizacija programa na nivou Zavoda. Takođe je značajna i podrška koju dobijaju iz evropskih sredstava.\n„Potrebno je analizirati samo tržište i da bi se ono unaprijedilo na lokalnom nivou potrebno je da se svi akteri na tom tržištu udruže, tako da će formirati lokalna partnerstva za zapošljavanje“, navela je Dešić.\nPrema njenim riječima, lokalne samouprave, predstavnici biznis zajednice biroa rada i nevladinog sektora, svako iz svog ugla, trebalo bi da daju doripnos za unapređenje tržišta rada u svojoj lokalnoj samoupravi.\nOsnivač ADP ZID-a, Igor Milošević, kazao je da su oni jednim dijelom učestovali u izradi Zakona o posredovanju pri zapošljavanju, kao i da su zadovoljni što je dobar dio tih mjera uključen.\n„Najavljen je naredne godine konkurs od 2,7 miliona EUR koji se tiče podrške zapošljavanju na sjeveru. Mi možemo uticati na to da kažemo da se to napravi tako da se stvori mogućnost da nosioci ne budu samo agencije za zapošljavanje ili biroi rada“, naveo je Milošević.\nPrema njegovim riječima, razlika između socijanog i normalnog biznisa je u vezi sa odlučivanjem u okviru te firme i način na koji ide profit.\n„Značajno je da se socijalni biznisi uključe u proces razvoja akcionih planova, jer tako možemo da budemo dio tog budućeg procesa prepoznati kao akteri u procesu zapošljavanja“, rekao je Milošević.\nOn je kazao da ukupno tržište čini lokalna ekonomija koja je segmentisana u par elemenata, čiji je jedna sektor socijalna ekonomija.\n„Značajno je da unutar nje participiraju family biznisi, neighborhood biznisi, ali i ona preduzeća u sivoj zoni. Šansa socijalnog sektora je transfer svih tih biznisa iz sistema koji je u sivoj zoni i pretvaranje u segment socijalne ekonomije“, naveo je Milošević.\nPredstavnik Investiciono-razvojnog fonda (IRF), Đuro Kažić, saopštio je da oni obezbjeđuju 34 različite kreditne linije. IRF je od osnivanja zaključno sa oktobrom plasirao u crnogorsku privredu milijardu EUR.\n„To su izuzetno povoljna kreditna sredstva, a za pojedine ciljne grupe namijenjene preduzetnicima najpovoljniji kreditni uslovi u regionu. Fiksna kamatna stopa ne prelazi 4,5 odsto, a postoje i stimultivne mjere u kojima te kamate mogu da se smanje“, rekao je Kažić.\nPrema njegovim riječima, postoji institucionalna podrška pri čemu je danas ambijent mnogo povoljniji nego ranije.\nAnto Janković iz Centra za ekonomski prosperitet i slobodu (CEPS), ocijenio je da novca ima nikad više, ali da je veći problem nedostatak ideja.\n„CEPS je krenuo u mentoring socijalnih preduzeća, gdje smo vidjeli da su ljudi uplašeni“, dodao je Janković.\nOn smatra da je ključno pokrenuti saradnju kako bi pokrenuli neke stvari u zemlji i privukli fondove.\n„Potrebno je iskoristiti i resurse koje imamo, za šta nam ne treba dodatna strategija“, dodao je Janković.\nPlanirana potrošnja 3,62 hiljada GWh struje\n12 December 2019 21:19 pm\nVLADA – ENERGETIKA – BILANS\n12 December 2019 21:10 pm\nNajava događaja za 13. decembar\n12 December 2019 21:00 pm\n12 December 2019 19:20 pm\nUPCG – NAGRADE – DOP\nGlavna nagrada Crnogorskom Telekomu\n12 December 2019 18:06 pm\n12 December 2019 17:50 pm\nVLADA - IRF - NAJAVA\nMarković na proslavi deset godina IRF-a\n12 December 2019 15:38 pm\nLUKA BAR – INVESTICIJE\n12 December 2019 15:10 pm\nBMW - UGOVOR\nBMW osigurao snabdijevanje litijumom iz Kine\n12 December 2019 14:46 pm\nCRNOGORSKI TELEKOM – KANALI – POKLON\nOd sjutra otključani Extra TV paketi\nMINA-CG - December 12, 2019, 21:40\nMINA-Business - December 12, 2019, 14:52\nUhapšeni Todorović i još dvije osobe\nMINA-Business - December 12, 2019, 13:42\nŽene moraju biti obrazovane kako bi bile ekonomski nezavisne\nMINA-Business - December 12, 2019, 13:24\nDamjanović: Model budžetske podrške mHe prevaziđen\nMINA-Business - December 12, 2019, 12:55\nBolesti zavisnosti (4) Business News (534) Crna Gora (5382) Dealing with ethics and fake news (109) Drustvo (2889) Engaging content - BMAP (21) English News (1146) EU reporting (59) EU Video (18) Fudbal (197) Glavna vijest (3) Investicije (744) Kosarka (278) LGBTQ (5) MINA Business (5377) MINA Foto (40) MINA Generalni servis (4) MINAOTS (94) MINA PROJEKTI (148) MINA Servisi (438) Mina Sport (1446) MINA Svijet (574) MINA Video (342) Montenegro (611) NATO (78) news voices (21) OSI (4) Ostali sportovi (526) Politika (1412) Privreda (3989) Region (93) Reprezentacija (37) Rereading – Rewriting. Improving media literacy in Montenegro (47) Rukomet (132) Servisne informacije (1844) Sport OSI (150) Start up (4) topstory (2071) topstory (1155) Turizam (613) Uncategorized (85) Vaterpolo (63) Zivot i rad Roma (4)


Web site Balinta Pastora : Članci : Skupština grada Subotice - Na dnevnom redu su javna preduzeća, prigradske mesne zajednice i zaštita životne sredine\nSkupština grada Subotice - Na dnevnom...\nDatum: 3. februar 2021. Izvor: Pannon RTV\nPredsednik Skupštine grada Subotice naglasio je da bi mogli biti usvojeni i planovi generalne regulacije nekoliko prigradskih mesnih zajednica. Predsednik Skupštine grada je dodao da će ove godine biti potrošena značajna sredstva za zaštitu životne sredine, o čemu će odluka takođe biti doneta sutra.\nNa šestoj redovnoj sednici Skuštini grada Subotice, u četvrtak, biće 27 tačaka dnevnog reda. Prema mišljenju Dr Balinta Pastora, nikada ranije se još nije desilo da ovogodišnji programi poslovanja javnih preduzeća i društava sa ograničenom odgovornošću, koja se nalaze u nadležnosti grada, budu pripremljeni tako rano: „Obično se, u najboljem slučaju, sednica Skupštine grada, na kojoj se usvajaju programi održava krajem februara. Važno je da se to sada događa tako rano, jer će javna preduzeća, odnosno društva sa ograničenom odgovornošću moći da posluju u punom kapacitetu i da započnu realizaciju svojih programa."\nPredsednik Skupštine grada Subotice je dodao da je na dnevnom redu i usvajanje plana generalne regulacije nekoliko prigradskih područja. Najvažniji od njih je glavni plan nekadašnje Druge kasarne, kasarne „Petar Drapšin".\n„Tu će biti izgrađeno novo groblje, biće formirana jedna privredno-poslovna zona, odnosno stambeni kompleks, a poseban naglasak ćemo staviti na širenje zelenih površina i zaštitu prirodnog pojasa, jer ovaj prostor obuhvata i Radanovačku slatinu."\nSkupština grada će odlučivati i o Planu detaljne regulacije naselja Mišićevo, a delimično će biti izmenjen i Plan detaljne regulacije koji se odnosi na Palić. Na dnevnom redu sednice Skupštine grada u četvrtak biće i programi zaštite životne sredine, koje je već odobrilo Ministarstvo zaštite životne sredine Republike Srbije.\nDr Balint Pastor: „Za monitoring kvaliteta životne sredine biće izdvojeno 8,3 miliona dinara, što uključuje i kontrolu kvaliteta vazduha, odnosno ono što je novina, naravno obezbeđena su sredstva u visini od 91 milion dinara i za rad Regionalne deponije, i više desetina miliona dinara, za druge teme i segmente zaštite životne sredine."\nNakon mnogo godina, grad će ponovo imati priliku da raspisuje konkurse za civilne organizacije, koje deluju u oblasti zaštite životne sredine.\nNa sednici Skupštine grada Subotice, u četvrtak, razmatraće se i Odluka o kategorizaciji opštinskih puteva i ulica – rekao je dr Balint Pastor.


Premrezicemo SRB sa 16 novih autoputeva i brzih saobracajnic\nTanjug 2. juna 2022. 10:02\nBEOGRAD – Ministar građevinarstva, saobraćaja i infrastrukture Tomislav Momirović otvorio je danas 4.srpski kongres o putevima i najavio da će u Srbiji biti izgrađeno ukupno 16 novih autoputeva i brzih saobraćajnica.\n„Nalazimo se na vrhuncu investicionog talasa u izgradnju putne saobraćajne infrastrukture u Srbiji. U poslednjih 10 godina izgradili smo blizu 400 kilometara auto-puteva i brzih saobraćajnica, čime stajemo rame uz rame sa razvijenim zemljama Zapadne Evrope“, rekao je Momirović na skupu u hotelu Kraun plaza.\nIstakao je da je predsednik Srbije Aleksandar Vučić postavio jasan zadatak, a to je izgradnja ekonomski snažnije Srbije premrežene najmodernijim auto-putevima i brzim saobraćajnicama.\n„Tako su i prioriteti ministarstva na čijem sam čelu jasni – izgradnja moderne Srbije na temeljima najsavremenije infrastrukture“, poručio je Momirović.\nIstakao je da je od poslednjeg tog skupa 2018. godine urađen ogroman posao u razvoju putne infrastrukture.\n„Malo je u ovom trenutku projekata važnijih od izgradnje puteva, jer auto-putevi i brze saobraćajnice donose efikasan i siguran transport ljudi, spajaju regione i podižu potencijale privrede“, naveo je on.\nDrumski transport u Srbiji, kaže, predstavlja dominantan vid saobraćaja koji učstvuje sa oko 80 odsto u ukupnom obimu prevezenog tereta.\nIstakao je da je putna mreža jedna od najvećih kapitalnih vrednosti u Srbiji i podsetio da na našooj teritoriji ima blizu 16.000 kilometara državnih puteva prvog i drugog reda, sa 2.800 mostova od čega je blizu 400 mostova na auto-putevima.\n„U Srbiji će biti izgrađno ukupno 16 novih brzih deonica, a pojedine saobraćajnice smo izdvojili kao infrastrukturne prioritete za budućnost Srbije: Moravski koridor – od Pojata do Preljine u dužini od 110 km je prvi digitalni auto-put u Srbiji koji će spojiti više od pola miliona ljudi i najvažnije privredne centre centralne Srbije. Auto-put Miloš Veliki kroz Zapadnu Srbiju. Završen je deo obilaznice oko Čačka, nastavili smo radove kako bi Požegu, Arilje, ali i Užice spojili sa auto-putem“, naveo je on.\nMomirović je rekao i da su u toku radovi na izgradnji auto-puta Ruma – Šabac i brze saobraćajnice Šabac – Loznica koja će dovesti nove fabrike u Zapadnu Srbiju.\nGradi se i autoput Kuzmin – Sremska Rača, sa mostom preko reke Save koji je deo budućeg autoputa od Beograda do Sarajeva, dodao je Momirović.\n„Vodeći se idejom da putevi i mostovi spajaju ljude, želimo jednom za svagda da spojimo naš region“, poručio je ministar.\nPodsetio je da se gradi i Fruškogorski koridor, brza saobraćajnica Požarevac – Golubac i druge deonice.\nMomirović je napomenuo da je Srbija otvorila Klaster 4 u pristupnim pregovorima Srbije sa EU, u okviru kojeg je i Poglavlje 21 – Transevropske mreže.\nNaglasio je da je to potvrda ulaganja u infrastrukturu i naše želje za što boljim saobraćajnim integrisanjem Srbije sa susednim zemljama, uključujući i zemlje članice EU.\n„Saobraćajna prednost Srbije se ogleda u putnim pravcima koji omogućavaju uspostavljanje najkraćih i najefikasnijih veza Zapadne i Centralne Evrope sa Južnom i Jugoistočnom Evropom. Takav položaj pruža našoj zemlji izuzetne pogodnosti kroz faktor najkraćih rastojanja. I mi tu činjenicu moramo iskoristiti izgradnjom novih puteva i održavanjem postojeće infrastrukture“, rekao je ministar.\nPoručio je da zato jedan od glavnih ciljeva Srbije ostaje integracija nacionalne putne mreže u transevropske transportne mreže, kao i razvoj inicijative predsednika Vučića Otvoreni Balkan, koji je projekat od ogromnog značaja za ceo region.\nIstakao je da sve te puteve treba i održavati i da kompanije iz tog sektora imaju veliku odgovornost.\nOrganizatori skupa su Srpsko društvo za puteve „Via-Vita“ i JP „Putevi Srbije“.\nPredsedica Srpskog društva za puteve „Via-Vita“ Biljana Vuksanović je rekla da se 4.srpski kongres o putevima organizuje povodom obeležavanja jubijela 75 godina izgradnje puteva u Srbiji i 60 godina od osnivanja prvog preduzeća za puteve, kao i skoro 90 godina Srpskog društva za puteve.\nGlavne teme dvodevnog kongresa o putevima su planiranje i projektovanje, nove tehnologije, upravljanje, građenje i održavanje puteva, efikasnost i bezbednost saobraćaja na putevima, održivi razvoj i zaštita životne sredine.\nUčestvuju predstavnici preduzeća za puteve, kao i domaćih i inostranih stručnjaka iz oblasti putne privrede.


EPO na konferenciji "Održivi razvoj i zelena ekonomija"\nKategorija:\tVesti EPO\nDanas 21.09.2016. godine Nacionalno udruženje eksperata životne sredine (NUEŽS) održalo je svoju prvu konferenciju „Održivi razvoj i zelena ekonomija“ u Beogradu.. Zahvaljujući stručnosti i posvećenosti u dugogodišnjem ekološkom radu, Ekološki pokret Odžaka je na poziv NUEŽS prisustvovao Konferenciji. U ime Ekološkog pokreta Odžaka bila je prisutna Zagorka Stević Gojkov\nZnačajno je istaći da je osnovano Nacionalno udruženje eksperata životne sredine članica Evropskog udruženja eksperata zaštite životne sredine (ENEP) koje okuplja više od 45 000 profesionalaca kroz 20 nacionalnih asocijacija iz 10 evropskih država.\nNa ovaj način je i profesionalcima i ekspertima u Srbiji otvoren put komunikacije, saradnje i napredovanja kroz razmenu iskustva pomoću on line platformi, kooperaciju u međunarodnim projektima, snažnijem i jasnijem uticaju profesionalaca itd.\nKonferencija „ Održivi razvoj i zelena ekonomija“ održaće se i u Novom Sadu 28.09.2016. godine u Velikoj sali Matice srpske.\nSve informacije o NUEŽS mogu se naći na stranici http://www.ekspertizivotnesredine.rs.\nNacionalno udruženje eksperata životne sredine,\nZagorka Stević Gojkov,\nAdrese\tArhuska konvencija\tBaza podataka\tBački Brestovac\tDeca\tDokumenti\tDušan Marijan\tEC Stanište\tEkologija\tEkološke NVO\tGrađanske inicijative\tIzložba\tKomentar\tKonkurs\tLikovni konkurs\tNaša ekološka lepota\tNIVEA igralište\tOtvoreno pismo\tZakon\tĐura Vavroš


Uhapšene dve osobe i zaplenjeno 1,3 kilograma heroina - JuGmedia\nUhapšene dve osobe i zaplenjeno 1,3 kilograma heroina\nPIROT – Pripadnici Kriminalističke policije u Pirotu su u saradnji sa Višim javnim tužilaštvom uhapsili dve osobe i zaplenili oko 1,3 kilograma heroina.\nZbog sumnje da je izvršio krivično delo neovlašćena proizvodnja i stavljanje u promet opojnih droga, policijski službenici, po odobrenju tužilaštva, odredili meru zadržavanja za D.R. (35) iz Pirota. Policija je kod osumnjičenog pronašla 13 paketića droge za koju se sumnja da je heroin ukupne težine oko 11 grama.\nPirotska policija uhapsila je i predala Višem javnom tužiocu S.P. (41) iz Pirota zbog sumnje da je izvršio krivična dela neovlašćena proizvodnja i stavljanje u promet opojnih droga i nedozvoljena proizvodnja, prodaja, držanje i nošenje oružja i eksplozivnih materija.\nViši javni tužilac je osumnjičenima odredio pritvor u trajanju do 30 dana, saopštava PU Pirot.


30.09.2017. • 23:45 Tanjug\nSanbdevanje će biti stabilno\nSvi sistemi EPS-a spremni su za predstojeću grejnu i zimsku sezonu, remonti u temolektranama i hidroelektranama su pri kraju, a na kopovima se porizvode planirane količine uglja, objavio je EPS.\nNa termoblokovima elektrana u Obrenovcu i Kostolcu završeni su remonti, Železnički transpot TENT-a speman je da sa kolubarskih kopova dovozi i više od 100.000 tona uglja dnevno, u hidroelektranama traju završni radovi i zato u EPS-i najavljuju stabilno snabdevanje i tokom hladnih dana, prenela je Politika.\nObezbeđeni su svi preduslovi da EPS staiblno i pouzdano snabdeva eletkričnom energijom svih 3,5 miliona korisnika u Srbiji, istakli su u najvećoj srpskoj energetskoj kompaniji.\nRemontna sezona u najvećim termoelektranama EPS-a u okviru ogranka TENT uspešno je završena sinhronizacijom na mrežu bloka TENT A5 snage 344 MW.\nRemonti su završeni i u okviru Železničkog transporta, koji je spreman da sa kolubarksih kopova dovozi i više od 100.000 tona uglja dnevno.\nPlan je da termo i hidroelektrane EPS-a u poslednja tri meseca proizvedu 2,5 odsto više od plana, a najveći rast od skoro četiri odsto planiran je u radu termoelektrana.\nRadnici EPS su u najgorim vremenskim uslovima i zimskim i letnjim, omogućili da u Srbiji snabdevanje privrede i građana električnom energijom bude stabilno i pouzdano.\nUpravo zahvaljujući angažovanju zaposlenih u letnjem periodu nadoknađen je i premašen plan proizvodnje u rudarskom sektoru.\nRudarski i termosektor preuzeli su najveći deo posla i odgovornosti u letnjem periodu u vreme tropskih vrućina, kada je ne samo Srbiju već i ceo region zahvatila suša i kada su dotoci na Drini i Dunavu bili i 40 odsto manji nego što je uobičajeno za taj period godine.\nStanje akumulacija EPS-a uprkos izuzetno sušnom letu je na zadovoljavajućem nivou.\nOčekuje se da se do kraja godine potpuno ispune proizvodni planovi i u proizvodnji i snabdevanju električnom energijom za oko 3,5 miliona EPS-ovih kupaca.\nGarancija za dobre rezultate - u septembru su završeni i remonti u termosektoru ogranka TE-Ko Kostolac i svih 1.000 megavata kapaciteta za proizvodnju električne energije i termoelektranama Kostolac A i Kostolac B spremni su za novu sezonu.\nDobra priprema u prošloj goidni omogućila je kostolačkim elektranama da obore proizvodni rekord, a obavjeni radovi i ove godine garantuju dobre rezultate.\nKostolački termokapaciteti su do polovine septembra isporučili oko 4,47 milijardi kilovat - časova električne energije, što je za 6,6 odsto više od plana.\nTagovi: eps, Elektroprivreda Srbije, kompanije


Al Ain eliminisao River Platu u polufinalu klupskog SP - SPORTSKI ŽURNAL\n18 decembar, 2018 1\nAl Ain će u finalu igrati protiv pobednika sutrašnjeg polufinala u kome se sastaju šampion Evrope Real Madrid i Azije Kašima Antlers\nFudbaleri Al Aina iz Emirata plasirali su se u finale Svetskog klupskog prvenstva, pošto su večeras u polufinalu priredili senzaciju i savladali šampiona Južne Amerike argentinsku River Platu 2:2 - 5:4 penalima.\nGolove za ekipu koju predvodi hrvatski stručnjak Zoran Mamić postigli su Šveđanin Markus Berg u 3. i Brazilac Kaio u 51. minutu, dok je dvostruki strelac za River bio Kolumbijac Santos Bore u 11. i 16. minutu.\nIpak, najzaslužniji za trijumf Al Aina bio je sjajni golman Kalid Esa, koji je tokom meča imao nekoliko odličnih odbrana, a zaustavio je i šut Enca Pereza u penal seriji. Argentinci nisu realizovali ni penal u 69. minutu kada je Gonzalo Martinez pogodio prečku.\nAl Ain će u finalu igrati protiv pobednika polufinala u kome se sastaju šampion Evrope Real Madrid i Azije Kašima Antlers.\nŽeljko · 18 decembar, 2018 22:15\nRiver je igrao odličnu odbranu!


Susret ministra spoljnih poslova Republike Srbije Ivana Mrkića sa potpredsednikom Saveznog veća i ministrom inostranih poslova Švajcarske Didijeom Burkhalterom, 12. februara 2013. godine\nMinistar spoljnih poslova Republike Srbije Ivan Mrkić sastao se danas sa potpredsednikom Saveznog veća i ministrom inostranih poslova Švajcarske Didijeom Burkhalterom. Burkhalter došao je u prvu posetu Republici Srbiji na poziv ministra Mrkića.\nMinistar Mrkić istakao je snažne veze, značaj i obostranu korist kontinuiranog političkog dijaloga, kao i zajedničke aktivnosti kao osnove za dobre bilateralne odnose i saradnju dve prijateljske zemlje.\nRazgovarano je o saradnji povodom priprema za predstojeće konsekutivno predsedavanje Organizacijom za evropsku bezbednost i saradnju, koje će Švajcarska i Srbija organizovati 2014. i 2015. godine, zajedničkom radnom planu, imenovanju specijalnih predstavnika i procesu ''Helsinki plus 40'', koji je posvećen unapredjenju evropske bezbednosti u savremenim okolnostima.\nMinistar Mrkić preneo je zahvalnost na kontinuiranoj razvojnoj i donatorskoj pomoći koju je Švajcarska upućivala Srbiji u raznim sferama – od podrške evropskim integracijama, ekonomskom razvoju, vladavini prava, obrazovanju i dr. Istakao je značaj i potencijale švajcarskih investicija u Srbiji.\nPotpredsednik Saveznog veća i MIP Burkhalter naglasio je da će Švajcarska nastaviti sa programima razvojne pomoći Srbiji, pre svega radi smanjenja nezaposlenosti. Istakao je da je razgovarao sa potencijalnim švajcarskim investitorima i preneo njihov optimizam u vezi sa mogućnostima ulaganja u Srbiji.\nKljučne reči: Švajcarska Ivan Mrkić Ministarstvo spoljnih poslova


Nenadić: Potreba pravila o ponašanju funkcionera u kampanji | N1 Srbija\nNenadić: Potrebna pravila o ponašanju funkcionera u kampanji\n|17.02.2017. |16:58 >18:23\nProgramski direktor Transparentnosti Srbija Nemanja Nenadić ocenio je da bi trebalo da postoje "jasna pravila šta javni funkcioneri smeju da rade dok traje izborna kampanja" i da ne bi smeli da zloupotrebljavaju javne resurse zarad partijske promocije.\nOn je, na panel diskusiji Peščanika, rekao da bi ta pravila trebalo da se odnose na sve nosioce javnih funkcija, predsednika države i Vlade, ministre, gradonačelnike.\nGovoreći o najavi premijera Srbije Aleksandra Vučića da će izbornu kampanju za predsednika Srbije voditi u slobodno vreme, Nenadić je naveo da taj stav nije ispravan, ali nije nezakonit, zato što su zakoni nepotpuni.\nNiko ne mora nikada da podnosi ostavku. Podnošenje ostavke je uvek lični čin. Ovde podnošenje ostavke ne bi ništa razrešilo, jer bi u tom slučaju Vlada nastavila da radi u takozvanom tehničkom mandatu, rekao je Nenadić.\nOno što bi u ovom slučaju bilo pravo rešenje je nešto što se pominje u našim zakonima, a to je privremena sprečenost, rekao je Nenadić i dodao da smo od Vučića mogli da čujemo da neće odabrati taj put, već da hoće i dalje da bude predsednik Vlade u punom kapacitetu dok traje kampanja.\n"To sluti da ćemo opet imati neku vrstu funkcionerske kampanje kao na svim prethodnim izborima", naveo je on.Nenadić je rekao da ukoliko neko vodi izbornu kampanju, ide na mitinge, obilazi građane i ubeđuje ih da je on najbolji kandidat za predsednika, ne može da bude predsednik Vlade, niti bilo kakav drugi funkcioner u isto vreme.\nFunkcioneri, kako je istakao, pravdaju da i tokom izborne kampanje moraju da rade svoje redovne poslove, a suština je u tome da oni te svoje navodno redovne poslove planiraju u povećanom obimu upravo u vreme kampanje, a za tako nešto nemaju nijednu zakonsku zapreku.\nJedino što postoji je odredba Zakona o Agenciji za borbu protiv korupcije koja govori o tome da funkcioner mora uvek jasno da predoči šta radi u svom službenom kapacitetu, a šta radi u kapacitetu kandidata na izborima, člana partije, rekao je Nenadić.\nPravila moraju da obuhvate ne samo one koji direktno učestvuju u kampanji, već i sve druge javne funkcionere, jer je bilo situacija da funkcioneri koji navodno ne učestvuju u kapmanji ustvari su direktno involvirani u nju, rekao je Nenadić.\nKao primer naveo je funkcionere Grada Beograda koji su direktno učestvovali u vođenju kampanje za pojedine beogradske opštine 2016. godine.\nSaradnik Transparentnosti Srbija Zlatko Minić rekao je da vrlo lako može da se desi "da premijer u aktu samožrtvovanja saopšti da zbog Srbije neće voditi kampanju za predsednika nego će raditi svoj posao".\nOn je rekao da će Vučić u tom slučaju "nastaviti kampanju koja traje već dve i po godine tvrdeći da to nije predsednička kampanja".\nTo je onda izuzetno dobro osmišljena predsednička kampanja koja ne ulazi u blokove gde se eventualno emituju pripremljeni spotovi, nego ulazi u udarne minute informativnih emisija, rekao je Minić.\nTagovi: Nemanja Nenadić , Transparentnost Srbije\nCeo ustav nam nije fer i bas zbog toga sto je nedorecen tumaci ga svako kako mu odgovara a mi smo tu gde smo. A kontrola i sprovodjenje istog je misaona imenica.\nFer borba je najvaznija.\nRat narko klanova u Srbiji - od početka godine 18 ubistava\nNiški aerodrom predat državi na upravljanje\nIstraživanje: Za obavezni vojni rok tri četvrtine ispitanika\nLiberija poništila priznanje, ali diplomatski odnosi ostaju\nNavijački karneval iza kulisa Mundijala\nMesi, Mesija i srpski napredni selektor\nHrvatski čas fudbala - Argentina pred eliminacijom\nJanković: Kosovo izgubili Milošević i Šešelj sa sekundantima\nPLJiŽ - 10. epizoda (22.6.2018)\nPotop na ulicama Beograda u prepodnevnim satima\nFOTO: "Red Bull Air Race" svetski šampionat u Abu Dabiju


Milena Jakšić Papac, Karanović & Partners: Detaljnije urediti rad od kuće Milena Jakšić Papac, Karanović & Partners: Detaljnije urediti rad od kuće\nMilena Jakšić Papac, predsednica Odbora za ljudske resurse Saveta stranih investitora (Karanović & Partners o.a.d.)\nOkončanjem vanrednog stanja poslodavci su ostavljeni sa nefleksibilnom regulativom ugovaranja rada od kuće. To ukazuje na potrebu detaljnijeg uređenja različitih oblika rada van prostorija poslodavca, a posebno rada od kuće. Uz to digitalizacija u radno-pravnoj regulativi treba generalno da doživi širu primenu\nIskustvo kovid-19 pandemije je trajno uticalo na mnoge poslovne procese. Funkcionisanje kompanija tokom ovog perioda ubrzalo je uvođenje fleksibilne organizacije rada i upotrebe modernih tehnologija u svakodnevnom poslovanju. Istovremeno, ukazalo je na potrebu detaljnijeg uređenja različitih oblika rada van prostorija poslodavca, a posebno rada od kuće, koji su u kratkom periodu organizovali mnogi poslodavci u Srbiji. Nedostatak praktičnog pristupa u trenutnoj regulativi je, donekle, prevaziđen donošenjem Uredbe o organizovanju rada poslodavaca za vreme vanrednog stanja, kojom se dozvolilo poslodavcima da obavljanje poslova od kuće omoguće na osnovu opšteg akta, ili na osnovu jednostranog rešenja poslodavca. Iako dosta olakšan, ovaj pristup je, nadalje, naglasio uticaj administrativnih opterećenja koja su posledica strogih zakonskih pravila o ličnom dostavljanju ovakvih rešenja, ali i ostalih radno-pravnih dokumenata zaposlenima, u prostorijama poslodavca, na adresu prebivališta ili boravišta zaposlenog ili putem objave na oglasnoj tabli poslodavca.\nOvo je naročito došlo do izražaja kod poslodavaca koji imaju mogućnost da formalnu komunikaciju sa zaposlenima vode putem i-mejla, različitih elektronskih aplikacija ili sličnih kanala elektronske komunikacije. Konačno, iako je ovakvo rešenje iz pomenute uredbe olakšalo organizaciju rada od kuće u jednom periodu, okončanjem vanrednog stanja, poslodavci su ostavljeni sa nefleksibilnom regulativom ugovaranja rada od kuće.\nPotrebno je omogućiti izdavanje lekarskih potvrda u elektronskoj formi umesto u papirnoj i omogućiti dostavu direktno poslodavcu putem mejla\nAktuelizovalo se i pitanje načina na koji poslodavci ispunjavaju svoje obaveze iz oblasti bezbednosti i zdravlja na radu u odnosu na zaposlene koji delimično ili u potpunosti rade od kuće. Nedostatak specifičnih smernica u ovom pogledu izazvao je brojne nedoumice na strani poslodavaca, a naročito u pogledu načina procene rizika i obezbeđivanja mera bezbednosti i zdravlja na radu, kada radna okolina postane stan, odnosno kuća zaposlenog.\nDodatno, poslodavci su se suočili i sa nizom pravnih praznina ili nejasnoća kada je reč o odsustvima sa rada koja su se tokom vanrednog stanja pojavljivala kao nužna, poput odsustva zaposlenih koji su upućivani na kućnu samoizolaciju, bez izdatih potvrda i izveštaja lekara o privremenoj sprečenosti za rad ili odsustva roditelja usled zatvaranja škola. Posledično, beleženi su i slučajevi povećane zloupotrebe prava na odsustvo sa rada po ovim osnovima.\nPrepoznata je i potreba da se omogući izdavanje lekarskih potvrda u elektronskoj formi umesto u papirnoj i omogući dostava direktno poslodavcu putem mejla, te da digitalizacija u radno-pravnoj regulativi generalno doživi širu primenu.


Women4Cyber – AFA\nOTVARANJE Women4Cyber CHAPTERA U SRBIJI I LUXEMBURGU I ZAJEDNIČKO OBELEŽAVANJE 8.MARTA\n“ Važnosti podjednakog uključivanja žena u sajber bezbednost i prilika za razvoj karijere u poslovima budućnosti” na zajedničkom online događaju Women4Cyber Chapters Srbija i Luksemburg\nAFA organizacija za ekonomsko osnaživanje žena kroz inovacije i tehnologije je postala deo globalne mreže žena u sajber bezbednosti osnivanjem Women4Cyber Chapter-a čije će se delovanje u ovoj oblasti baviti osnaživanjem žena da se uključe, i podjednako učestvuju u kreiranju digitalne budućnosti. Povodom međunarodnog dana žena, 8.marta će se organizovati zajednički online događaj povodom osnivanjA Women4Cyber Srbija i Women4Cyber Luksemburg Chapter-a, a događaj će otvoriti visoki predstavnici države oba zemlje.\nŽene nisu podjednako uključene u kreiranje digitalne budućnosti i na svetskom nivou devojke čine samo 35% studenata na STEM fakultetima, a žene samo 20% svih tech zaposlenih. Dodatno, u Srbiji je samo 17% žena na rukovodećim pozicijama u tehnološkim kompanijama i one imaju 20% niže plate od svojih muških kolega. Rodni disbalans je očigledan i kada je u pitanju osnivanje startapova gde su žene vlasnice samo 3% njih. Žene su manje uključene i u poslove sajber bezbednosti gde je globalno samo 20% njih zaposleno u ovoj oblasti. Budući da u 21.veku podaci predstavljaju novu naftu a da je povezanost važnija nego ikada, oblast sajber bezbednosti je od suštinske važnosti za etičan i održiv razvoj savremenog društva. Uzimajući u obzir značaj sajber bezbednosti za ekonomski razvoj, sa jedne strane, kao i nedostatak veština u ovoj profesiji sa druge strane, od izuzetne je važnosti osnažiti žene da se podjednako uključe i zadovolje rastuću tražnju današnjih izazova na ovom polju.\nWomen4Cyber Srbija i Women4Cyber Luksemburg Chapter, su osnovani kao deo Womn4Cyber Fondacije koju je pokrenula Evropske organizacije za sajber bezbednost, a zajednički događaj kojim se lansiraju obe organizacije ime za cilj da promoviše aktivnosti i pozicionira važnost ove teme na internacionalnom i nacionalnom nivou uključivanjem svih važnih zainteresovanih strana iz obe zemlje: predstavnike države, privatnog sektora, institucija, organizacija i šire javnosti.\nOkupljeni lideri iz ove oblasti će adresirati temu koja je posvećena Važnosti podjednakog uključivanja žena u sajber bezbednost i prilika za razvoj karijere u poslovima budućnosti.\nPored panel sesije, na kojoj će učestvovati predstavnici oba Chapter-a i privatnog sektora iz obe zemlje, događaj će otvoriti ministarka trgovine, turizma i telekomunikacija Tatjana Matić i François Thill, Direktor Sajber bezbednosti, Ministarstvo privrede Luksemburg.\nNa događaju će se takođe najaviti i zajedničko organizovanje Women4Cyber Hakatona za studentkinje iz obe države koji će se takođe realizovati u saradnji sa privatnim sektorom, državom i univerzitetima sa ciljem osnaživanje podjednakog uključivanja budućih generacija mladih tech liderki u oblast sajber bezbednosti.\nWebinaru se možete priključiti putem linka: https://us02web.zoom.us/j/87058394740\nAgendu možete pogledati na ovom linku.\nPozivamo takođe sve pojedince i kompanije koje su zainteresovane da se pridruže ovim i narednim aktivnostima da nam pišu na: womenforcyberserbia@afa.co.rs\nAFA — ALL FOR ALL\nAll rights reserved © AFA


Зашто је Србији битна Путинова одбрана Сирије?\nZašto je Srbiji bitna Putinova odbrana Sirije?\nAngloamerički mediji – oni koji se ubrajaju u otmenije od očajnog Džona Mekejna („To je tragedija, dragi moji Amerikanci“) – nisu rusku akciju u Siriji dočekali bukom i besom. Njihova reakcija pre bi se dala opisati siktanjem kroz stisnute zube, koje skriva iznenađenje i nemoć pred Putinovim drskim potezom, ali skriva i nešto još veće i važnije. Uzdržani redakcijski komentari u Njujork tajmsu i Ekonomistu, kakvi, recimo, nisu pratli Putinov otpor u Ukrajini, mogu se objasniti i njihovom punom svešću o gubitku zapadnih moralnih pozicija na Bliskom istoku. Kao da je u njima još odzvanjala Putinova rečenica sa govornice Ujedinjenih nacija: „Da li bar sada shvatate šta ste uradili?“\nZbog toga su oba ova ugledna lista ujedinjeni u tezi – koja postaje opšte mesto zapadnog narativa – da Putin nije došao u Siriju kako bi uništio ISIS, verovatno najmračniji proizvod današnjeg Zapada, porediv jedino sa nacističkim logorima smrti. Umesto toga, kažu, njegova namera je da spase Bašara al Asada, sirijskog lidera čiji ugled u zapadnim javnim mnenjima odavno stoji loše. Time se, naravno, lukavo podrivaju moralne pozicije Putina i njegove intervencije, ali više ne tako što će on biti „loš momak“ naspram „naše“ zapadne moralne superiornosti. Umesto toga, Putin za njih ima svoje pragmatične interese, svoje skrivene prljave ciljeve, svog diktatorskog klijenta u Damasku, i po tome je isti kao „mi“, pa je samim tim zaista „loš momak“, opet isti kao „mi“.\nPa još kad se Njujork tajms usudio da zameri ruskom predsedniku da je, ako je već hteo da spreči nasilje u Siriji, za to imao priliku pre četiri godine, kad je mogao da „ubedi svog saveznika da ne napada mirne antivladine demonstranate“ – čiji je pacifizam Asad toliko iritirao da su prešli u radikalni islam i upisali se u Al Kaidu i ISIS – sve to je pokazalo puni slom zapadnog moralističkog diskursa, tako prisutnog i prepoznatljivog u svim njihovim međunarodnim sukobima.\nI to je za budući razvoj sukoba u Siriji veoma važna komponenta, možda čak važnija od odnosa snaga oružja na terenu. Jer Vašington je posle godina Arapskog proleća i razaranja toliko država, koje kasnije nije uspeo da stabilizuje, podrio svoje pozicije i u krugovima takvih svojih saveznika kakvi su Izrael i Saudijska Arabija, a šta tek reći za Siriju, Libiju, Iran, pa i Egipat.\nDanas znamo da je Putin – izgovorivši u Ujedinjenim nacijama: „Nije stvar u ambicijama Rusije, poštovane kolege, već u tome da je već nemoguće trpeti stanje ka kojem ide svet“ – znao u tom momentu da ide u sirijski rat, objašnjavajući tom rečenicom svoje motive. Jednako, prema tipu intervenicije i njenim prvim rezultatima, odnosno priličnom preciznošću kojom se izvodi, jasno je da je odluka o njoj donesena mesecima pre i da su Putinovi obaveštajci bar par meseci prisutni na terenu koji se danas bombarduje.\nPrethodno citiranom rečenicom iz njegovog njujorškog govora – dvostruko istorijskog, po tome što je u njemu kristalno jasno dao koordinate budućeg „postameričkog sveta“, i po tome što je, čim se vratio kući, zalegao za takav svet – precizno se objašnjava taj moralni odnos snaga u Siriji. Ulaskom Rusije u rat tamo su se, dakle, sukobile snage koje „više ne mogu da trpe“ sa snagama koje imaju „određene ambicije“. Naravno, nije tu reč samo o trpljenju zapadne agresivne hegemonije već i o činjenici da svet – ne samo Kina i Brazil već i Nemačka i Japan – više nije u stanju da proizvede roba koliko SAD mogu da odštampaju dolara, kao što isti taj svet više ne može da proizvede događaja koliko zapadni mediji mogu da ih fabrikuju.\nKako će na Putinovu bačenu rukavicu odgovoriti Amerikanci? Nema nikakve sumnje da bi njihovo „svetlo oružje“ bilo u stanju da parira ruskom u Siriji, ali šta je sa „srcem u junaka“? Čak ni likovi poput Mekejna – koji za sve svetske probleme imaju univerzalno rešenje, a zove se „bombardovati“ – u svojoj izjavi deluje kao čovek koji se miri sa porazom, sluteći da su vremena za njegovo univerzalno rešenje prohujala s vihorom. Sledeći raspoloženje u najvažnijim medijima, čini se da Vašington nema iluzija o tome da bi ga direktan konflikt sa Rusima na Bliskom istoku izvukao iz tamošnjeg blata, naprotiv još više bi ga zakopao. Oni kao da više nemaju iluzija o svojoj pobedi, i zato će raditi na tome da u svoju poziciju dovedu Rusiju. Cilj je dakle da se i Rusija zaglavi na Bliskom istoku, i tome će Vašington narednih meseci biti silno posvećen.\nPitanje je, međutim, šta će oni takvi govoriti za to vreme svojim tamošnjim saveznicima. Kako će Obama garantovati Netanijahuu bezbednost za Izrael kad će mu ovaj odgovoriti: hvala, već sam se sve dogovorio sa Putinom? Kako će se osloniti na Saudijsku Arabiju ako mu kažu to isto, pritom obradovani što će Putinova akcija podići cenu nafte? Hoće li Siju moći ponovo da zapreti u Južnom Kineskom moru? Čime će Porošenka da natera da ponovo udari na Putina u Donbasu?\nNikad svetske pozicije Amerike nisu bile toliko podrivene za poslednjih sto godina. I te pozicije nije urušila ni superiornija vojska ni moćnija ekonomija. Njih je urušio sopstveni moralni i politički bankrot, zatim strah sveta od nepredvidivih geopolitičkih hirova Imperije – jednako onog sveta koji joj se predao i onog koji joj se suprotstavlja – i, na kraju, Putin, koji je svojom istorijskom igrom na svetskoj tabli uspeo da ponudi kredibilne konture postameričkog sveta i na taj način multiplikuje na globalnoj sceni ipak ograničene snage države koju vodi. (Šta je moć današnje Rusije za Staljinov SSSR posle Drugog svetskog rata, pa se opet njegov uticaj završavao u Zapadnom Berlinu, delom na Mediteranu i, sem u Koreji, na istočnim granicama Rusije, što je neuporedivo sa današnjim Putinovim uticajem.)\nPripremajući se za rat protiv ISIS, Putin je celu proteklu godinu gradio svoje pozicije u islamskom svetu i na Bliskom istoku, stičući status nemuslimanskog svetskog državnika kome muslimani najviše veruju. Uspeo je, i time izbegao najveću stratešku zamku sa zapada, odakle su sve radili da otvore civilizacijski sukob između islama i pravoslavlja.\nNaravno, njegova bliskoistočna misija, ne samo kad je reč o njenom lakšem delu – ratu protiv ISIS – biće saplitana sa mnogo strana, i njen uspeh zavisiće pre svega od toga koliko će on biti praćen dinamikom promena u svetu. Ne treba zaboraviti da mu je prvi uspeh u Siriji, kad je pre dve godine uspeo da zaustavi intervenciju NATO protiv Asada, otvorio ukrajinsku ranu. Isto kao što ne treba zaboraviti da mu je smirivanje ukrajinskog fronta ponovo otvorilo Siriju. Rečju, otvara se pitanje koji će svetski problem Vašington sada da otvori Putinu?\nBalkansko žarište uvek je visoko kotiralo na listi američkih mogućnosti, i o njemu bi svakako valjalo razmišljati. Srbija se do sada umešno opirala nastojanjima da otvori stare konflikte sa balkanskim muslimanima, stavljajući odnose sa Tiranom i Sarajevom visoko na listi svojih međunarodnih prioriteta. Ti potezi – u priličnoj saglasnosti sa Putinovom „promuslimanskom“ politikom i nastojanjem Merkelove da po svaku cenu spasi evropski mir – donekle su stabilizovali poziciju Srbije da je u sukobu sa Hrvatskom mogla da računa na podršku Nemačke.\nSledeći izazov zbog toga bi mogao da dođe iz Hrvatske, čija je predsednica Kolinda Grabar Kitarović, inače doskoro visoki funkcioner u NATO, na svoje mesto došla kao američki klijent. Preko nje iz Vašingtona se plasira ideja o geopolitičkoj vertikali Jadran-Crno more-Baltik, koja bi trebalo da predstavlja jednu vrstu antiruskog bedema sastavljenog od srednjoevrpskih i istočnoevropskih zemalja koje ne vide ništa loše u tome da preuzmu ulogu proameričke pešadije protiv Rusije. Naravno, isključeno je da se Srbija nađe u takvoj inicijativi – doduše nema je ni na spisku zemalja koji je predstavila Grabar Kitarovićeva – ali je problem što ta inicijativa Srbiju ponovo stavlja na liniju fronta, i to ne globalnu, več regionalnu, što za nas može da bude još opasnije.\nRuski uspeh u Siriji, ako ne izostane, dodatno će zgusnuti prilike u Srbiji. Saopštavajući da je kraj jednopolarnog sveta prošao ruski šef diplomatije Sergej Lavrov – koji je u Siriji odigrao ulogu kakva se u vojnim sukobima meri divizijama – ponudio je između redova Vašingtonu novu podelu sveta. Mi danas ne možemo znati gde će se Srbija naći ako do takve podele dođe. Višepolarni svet još nije stigao u Evropu, i zato Srbija treba da nastavi da izbegava sukobe, da ne upada u zamke koje joj pakuju na Zapadu, kao i da ne gubi ni prozapadni ni proruski aspekt svoje politike, koliko god to bilo teško. Uostalom, Vučićeva poseta Moskvi krajem meseca pokazaće koliki je senzibilitet Srbije za tektonske promene koje se događaju svetu.\nAko Damask bude spasen – a sve su prilike da hoće – Srbiji će biti lakše. Ostaje nam još da pažljivo pratimo prilike, izbegnemo unutrašnje sukobe i da pravilno procenimo šanse. Ako poranimo, bićemo teško kažnjeni; ako prespavamo, ostaćemo na onoj strani na kojoj se za sebe nemamo čemu nadati.\nJako dobar zakljucak , samo sto ove izbjeglice mjenjaju kompletnu demografsku sliku i ja nevidim buducnost bez hiljade minareta na horizontu.\nOpredelili smo se i to brzopleto..Procitajte izjavu koju je tzv.Premijer(Po Ustavu Predsednik Vlade)izgovorio na Bezbednosnom forumu juce u Beogradu.\nŽalosno se što se na Cvijanovićevom sajtu standard.rs kao čest gost-autor sa svojim tekstovima pojavljuje i Predrag Čeranić, bivši insajder CIA-e iz Banjaluke. Željko Cvijanović bi se, kao istraživački novinar, mogao i morao malo bolje informisati kakve ličnosti zapravo stoje iza članaka i tekstova koje preporučuje čitaocima - posetiocima sajta standard.rs. Da malo "pomognem" Ž. Cvijanoviću, podsetiću ga na jednu izjavu Predraga Ćeranića iz davne 1997. godine koju je ovaj bivši saradnik UDB-e, vođen pod pseudonimom "Slavuj" dao pred beogradskim novinarima na konferenciji za štampu iznoseći optužujuće informacije za bivšeg predsjednika Republike Srpske dr Radovana Karadžića i tadašnjeg ministra odbrane Milana Ninkovića da su "u pokušaju da preokrenu ratni sukob, odlučili da kupe portabl nuklearno oružje, čije radioaktivno dejstvo prestaje nakon 12 časova". O tome je pisao novinar M. Šipka u beogradskom dnevniku "Danas": www.danas.rs/danasrs/.../karadzic_kupio_lazno_... Nov 21, 2007 - Arhiva. poslednjih mesec dana, poslednjih godinu dana ... resora državne bezbijednosti u MUP-u RS lojalnom Biljani Plavšić, Predrag Ćeranić, ... 21/11/2007 1997 VREMEPLOV DANAS 2007 Karadžić kupio lažno atomsko oružje Autor: M. Šipka Na jučerašnjoj koferenciji za štampu rukovodilac resora državne bezbijednosti u MUP-u RS lojalnom Biljani Plavšić, Predrag Ćeranić, saopštio je novinarima senzacionalnu informaciju. Prema njegovim riječima, u martu 1995. godine, nekadašnji predsednik Republike Srpske, dr Radovan Karadžić, sa grupom saradnika bio je, u pokušaju da preokrene ratni sukob, odlučio da kupi nuklearno oružje, čije radioaktivno dejstvo prestaje nakon 12 časova. Na jučerašnjoj koferenciji za štampu rukovodilac resora državne bezbijednosti u MUP-u RS lojalnom Biljani Plavšić, Predrag Ćeranić, saopštio je novinarima senzacionalnu informaciju. Prema njegovim riječima, u martu 1995. godine, nekadašnji predsednik Republike Srpske, dr Radovan Karadžić, sa grupom saradnika bio je, u pokušaju da preokrene ratni sukob, odlučio da kupi nuklearno oružje, čije radioaktivno dejstvo prestaje nakon 12 časova. Karadžić i njegovi saradnici su se pouzdali u vještinu, iskustvo i ruske veze liberijskog trgovca oružjem Omana Nikolasa, koji je slične poslove obavljao i za Bošnjake i za Hrvate - saopštio je juče Predrag Ćeranić. Vrijednost ukupnog posla ugovorena je na 60 miliona dolara i za garanciju je, u Osnovnom sudu u Derventi, 28. februara 1995. godine, stavljena hipoteka na rafineriju u Srpskom Brodu. Avans za trgovca iz Liberije u iznosu od 10 miliona njemačkih maraka iz Narodne banke podigao je sadašnji ministar odbrane u Vladi Republike Srpske, Milan Ninković - rekao je Ćeranić, ustvrdivši da o tom Ninkovićevom postupku postoje dokumenti u Narodnoj banci. Kontejner sa navodno razornim oružjem je, stigavši iz Zagreba, prešao Savu i stigao do dr Karadžića, na Pale. Razorno nuklearno oružje trebalo je da bude u obliku i veličini ping-pong loptica.\nIzgleda kao da Željko Cvijanović honorarno radi i za ovoga Predraga Ćeranića, a "Dodikov prvi obavještajac" ih samo potpisuje svojim imenom. Zato i briše svaki negativni komentar koji posjetioci njegovog sajta napišu o Ćeraniću.


TW /Mijatović uporedio Džindića sa Dodikom: "Podnesi ostavku jado..." / Radio Sarajevo\n23. 11. 2021. u 16:54:00 Radiosarajevo.ba\nRadnici sedam rudnika u Federaciji BiH (FBiH) koji posluju u okviru federalne "Elektroprivrede" došli su danas u Sarajevu kako bi ispred zgrade Vlade FBiH izrazili nezadovoljstvo pravilnicima o platama i radnom učinku.\nOni traže stavljanje van snage spornih pravilnika, te smjena generalnog direktora federalne "Elektroprivrede" i direktora rudnika uglja u sastavu ovog javnog preduzeća, kao i utvrđivanje minimalne plaće od 1.000 KM u rudarstvu u FBiH.\nPrema informacijama reportera Radiosarajevo.ba, na protestima se nalazi nekoliko stotina rudara, a najavljeno je da će im se uskoro pridružiti i njihove porodice.\nNapomenimo, federalni ministar energetike, rudarstva i industrije Nermin Džindić u jednom trenutku je izašao pred rudare, spreman da razgovara sa njima - kako je rekao, ali rudari nisu željeli razgovarati jer je ministar došao u pratnji specijalne policije.\n"Džindić pred rudare sa specijalnom policijom. Dodikov sindrom sa policijom na narod, izgleda vlada u oba entiteta.\nKo sa silom vlada od sile i strada. Podnesi ostavku jado sačuvaj bar malo obraz, nisi se rodio u ministarskoj fotelji!", naveo je Mijatović.\nSve o situaciji na protestima čitajte OVDJE.\nTagovi: Vojin Mijatović Nermin Džindić protesti rudari\nKonferencija / Kanton Sarajevo spreman s drugima dijeliti iskustva u borbi protiv korupcije


Nikolić predstavio opoziciji plan za Kosovo | Spor Srbije i Kosova Vijesti | Al Jazeera\nPredsjednik Srbije Tomislav Nikolić izjavio je u četvrtak da se Platforma za nastavak razgovora Beograda i Prištine bazira na očuvanju teritorijalne cjelovitosti Srbije, srpskog naroda koji živi na Kosovu, kao i srpskih crkava i manastira.\nOn je na odvojenim sastancima s predstavnicima opozicionih stranaka istakao da je pitanje Kosova historijsko pitanje, o kojem je potrebno postići najširi mogući konsenzus svih relevantnih političkih faktora, saopćeno je iz pres službe predsjednika Srbije.\nDačić: IMB se poštuje\nPremijer Srbije Ivica Dačić izjavio je u četvrtak da se na prelazima poštuje dogovor i da se ne plaća carina za robu namenjenu sjeveru Kosova, samo je ograničena količina nekih akciznih roba, i najavio da će se 17. januara sastati s visokom predstavicom Evropske unije (EU) Catherine Ashton i kosovskim premijerom Hashimom Thacijem.\nOn je rekao da će tehničke grupe 10. januara nastaviti tragati za rješenjima kako da se raspodijele prihodi koji bi se prikupili od carine i drugih dažbina.\nPremijer je istovremeno izrazio zadovoljstvo načinom na koji se provodi Sporazum o integriranom upravljanju prelazima (IBM), jer se poštuje ono što je dogovorio s Ashton i Thacijem.\n“Iskristalisalo se da treba gledati da se reši paralelizam institucija, a da su, sa druge strane, Srbi na severu nešto posebno u odnosu na druge delove Kosova i mi moramo da budemo spremni za razgovore na tu temu. Sve ovo o čemu ovih dana razgovaramo je jedno viđenje kako to sve može da funkcioniše u uslovima kada je to neko privremeno rešenje”, objasnio je Dačić.\nPrvi sastanak održan je sa predsjednikom Demokratske stranke (DS) Draganom Đilasom, zatim sa predsjednikom Demokratske stranke Srbije (DSS) Vojislavom Koštunicom, Liberalno-demokratske partije (LDP) Čedomirom Jovanovićem i predsjednikom Saveza vojvođanskih Mađara (SVM) Isztvanom Pastorom.\nPredstavnici opozicije obavijestili su predsjednika Srbije da će Platformu za nastavak pregovora Beograda i Prištine predstaviti stranačkim kolegama.\nPodršku Platformi i eventualne sugestije predstavnici opozicionih stranaka dostavit će narednih dana, navodi se u saopćenju.\n‘U zemlji fantazija’\nAmerički ekspert za Balkan Daniel Serwer objavio je na svojoj internetskoj stranici Nacrt platforme za Kosovo, koju, kako navodi, predlaže zvanični Beograd u pregovorima s Prištinom, uz komentar da zvaničnici Srbije “žive u zemlji fantazije”.\nNavodni Nacrt platforme, objavljen na engleskom jeziku, predviđa uspostavljanje autonomije za četiri srpske opštine na sjeveru Kosova, slične entitetskom statusu.\nNakon što su beogradski mediji ranije ove sedmice objavili vijest o planu za autonomiju, kosovski premijer Hashim Thaci nazvao je ovakav plan antievropskim te kazao da je prijetnja miru, dok premijer Srbije Ivica Dačić nije htio ni potvrditi, ni demantirati navode o sadržaju plana.\nSerwer, bivši posrednik u pregovorima Bošnjaka i Hrvata o Daytonskom sporazumu te profesor međunarodnih odnosa na američkom Univerzitetu Johns Hopkins, ocjenjuje da je platforma Srbije za pregovore s Kosovom “ogroman korak unazad” za beogradske pregovarače.\n“Pretvaraju se da odgovaraju na zahtjeve međunarodne zajednice za ukidanje ilegalnih srpskih institucija na Kosovu legaliziranjem i ujedinjavanjem istih, uz to da je cijela ‘autonomna’ pokrajina pod suverenitetom Srbije”, piše Serwer.\nNacrt platforme, objavljen na Serwerovom potalu, predviđa uspostavljanje “Autonomne zajednice srpskih opština Kosova i Metohije” s većinskim srpskim i drugim manjinskim stanovništvom.\nOva zajednica imala bi nadležnost nad zdravstvom, obrazovanjem, sportom, kulturom i brojnim drugim oblastima.\nU sudstvu je predviđeno da autonomna zajednica ima javnog tužioca prvog stepena i sudove prvog i drugog stepena.\nPolicija takve zajednice bila bi dio policije Kosova, ali bi bila podređena izvršnom vijeću autonomne zajednice.\nPredloženo je da se policija formira po uzoru na Autonomnu policiju Katalonije u Španiji.\nPredloženo je i da autonomna zajednica nezavisno odlučuje o izgledu i upotrebi svojih simbola (grb, zastava i himna).\nPredviđen je i specijalni status za seoske enklave u kojima su Srbi i drugi nealbanci većina te, po mogućnosti, specijalni status za opštinu Gora.\nGaranti sigurnosti i demilitariziranog statusa bile bi vojne snage Evropske unije (EU), Vojska Srbije (VS) i Oružane snage Albanije, piše u navodnom Nacrtu platforme.\nSerwer piše da je u Nacrtu platforme “vrlo malo toga o čemu bih savjetovao Prištinu da nastavi diskusiju”.\n“Washington i Brisel trebali bi biti duboko razočarani te to i kazati”, rekao je on.\nSerwer ocjenjuje da “zaista nema sumnje” o odgovoru na pitanje da li je Kosovo nezavisna država, ili, kako to smatra zvanični Beograd, autonomna pokrajina Srbije, “ali EU mora oko toga hodati na prstima, zbog svojih pet članica koje ne priznaju Kosovo”.\n“Beograd nije uspio primijeniti jednostavan, ali ključni test pravednosti na svoje prijedloge: koliko bi ih bio spreman predložiti Albancima na jugu Srbije ili Bošnjacima u Sandžaku? Skoro ništa. Zaista je tužno i vrijedno podsmijeha da Beograd za Srbe koji su napustili Kosovo (uključujući njihove nasljednike) traži pravo povratka, kad su Srbi u Bosni i Hercegovini napadno kršili takva prava”, piše Serwer.\nNavodni beogradski plan predviđa da bi početna tačka za određivanje autonomnog stausa za seoske enklave u kojima žive Srbi i druge manjine trebala biti “ethnička struktura koja je postojala prije etničkog čišćenja”.\nPremijer Srbije je, ranije ovog mjeseca, uoči nove runde pregovora Beograda i Prištine, pozvao Srbe sa sjevera Kosova da se vrate pregovaračkom procesu i poručio da trebaju imati jedinstvenu politiku sa svojom državom.\n“Mi nismo pobedili u ratu, jer da smo pobedili, ne bismo bili u ovoj situaciji. Uvijek ima mesta za herojstvo, ali ne za uzaludne žrtve”, rekao je on.\nDačić je kazao da niko ne treba očekivati kako će u razgovorima uvjeriti Thacija da se Priština vrati u ustavne okvire Srbije.\n“Kada ćemo utuviti sebi u glavu da nam je nešto oteto i da trebamo gledati kako spasiti ono što se može spasiti, dajte da pokušamo mirnim sredstvima, možda će nam bolje ići nego ratom”, rekao je Dačić novinarima.\nLjajić: Ne smijemo glavom kroz zid\nU četvrtak je počela primjena sporazuma o naplati carine na integriranim prelazima na Kosovu, koji su u Briselu dogovorile radne grupe Beograda i Prištine, prema kome neće biti carinjena roba koja ne podliježe akcizi.\nRanije u četvrtak potpredsjednik Vlade Srbije Rasim Ljajić izjavio je da je Nacrt državne platforme za Kosovo samo jedan od modela za rješavanje teškog političkog i nacionalnog pitanja i da je taj dokument podložan promjenama.\n“Otvorili smo debatu s međunarodnom zajednicom i opozicionim političarima kako bismo došli do izbalansiranog teksta koji treba da dobije što širu podršku u zemlji i svetu”, rekao je Ljajić za beogradski list Novosti.\nOn je naglasio da Srbija ne smije ići “glavnom kroz zid”, jer se nijedna platforma neće moći realizirati ako je odbaci međunarodna zajednica.\n“Jasno je da je naša pregovaračka pozicija teška, zbog faktičkog stanja na terenu. Trudimo se da buduće rešenje uvaži dva ključna principa, bez kojih nema trajnog i stabilnog ishoda: princip pravednosti i princip realnosti. Ako do toga ne dođemo, otvoriće se novi problemi u budućnosti”, istakao je Ljajić.\nLjajić je za Novosti rekao da je sudbina sjevera Kosova jedno od važnih pitanja kojim se bavi platforma.\n“Bitno je sada da naša razmišljanja, koja su formulisana u platformi, proverimo i s međunarodnim faktorima i da dođemo do prihvatljivih rešenja za sve strane. Naravno, priznavanje Kosova se isključuje”, naglasio je Ljajić.\nOn je objasnio da se platforma bavi i položajem Srba koji žive u enklavama.\n“Institucionalna rešenja za njih biće različita u odnosu na sever, ali će postojati i korpus zajedničkih pitanja. Velika greška bi bila da se u potpunosti razdvajaju problemi Srba na severu i jugu. Tretiramo i srpsku imovinu na Kosovu, zaštitu srpske kulturne baštine, problem nestalih i raseljenih”, rekao je Ljajić.\nOn je istakao da trajno rješenje za Kosovo mora podrazumijevati i pitanje političkog statusa.\n“Pored tehničkog dijaloga koji se vodi u Briselu, otvoriće se i politički pregovori koji treba da dovedu do normalizacije odnosa Beograda i Prištine. To je neminovno i mi se za to pripremamo”, rekao je Lajić.\nLjajić je kazao da je i prijetnja premijera Srbije da će napustiti pregovore ako se ne budu poštovali dogovori imala efekta.\n“Srbija želi da primeni sve na šta se obavežemo, ali isto očekujemo i od druge strane. Niko nije osporio da je dogovoreno da nema naplate carine do 10. januara. Radne grupe do sledećeg susreta Dačića i Thacija treba da reše sva preostala pitanja i očekujem da se pregovori nastave”, rekao je on.


NOVI GRANIČNI PRELAZ IZMEĐU SRBIJE I BIH, skraćuje se put i do 60 kilometara\nNOVI GRANIČNI PRELAZ IZMEĐU SRBIJE I BIH, skraćuje se put i do 60 kilometara\nAutor: Glas javnosti 19.10.2021. u 14:04\nfoto: Foto: Youtube/ Printscreen\nMinistar Vulin izjavio je da se Predlogom zakona o potvrđivanju sporazuma između Vlade Srbije i Saveta ministara BiH uvodi granični prelaz Ljubovija–Bratunac.\nMinistar unutrašnjih poslova Aleksandar Vulin je pozvao poslanike da podrže sporazume koji su na dnevnom redu, rekavši da svaki sporazum koji se napravi sa zemljama u okruženju jeste sporazum koji i našim građanima otvara mogućnosti i daje im priliku da obavljaju svoje obaveze jednostavnije.\n"Sporazume koje imamo sa BiH jesu sporazumi koji regulišu naše granične prelaze i pored postojećih uvodi se novi granični prelaz Ljubovija–Bratunac", rekao je Vulin u Skupštini Srbije.\n"Logično je da ljudi koji žive s obe strane Drine jednostavnije sarađuju. Otvaranjem novog mosta prema nekim mestima ćemo skratiti put za 60 kilometara, a na mostu će biti prva zajednička tačka prelaza", rekao je ministar.\nObjasnio je da to znači da građani neće dva puta morati da pokazuju putnu ispravu.\nVULIN: Protiv Srbije se vodi specijalni rat, a nisu pošteđena ni deca!\nVULIN BRUTALNO UZVRATIO VIOLI: Za nju je dobar Srbin ili MRTAV ili se ODREKAO SRBIJE\nVULIN O LAŽNIM DOJAVAMA: Ekonomski napad na Srbiju, nije uvela sankcije Rusiji\nUHAPŠEN ČOVEK KOJI JE PRETIO VUČIĆU: "Ako ne bude mogao predsedniku, možda će nekom komšiji naneti zlo"\nHAPŠENJE U MOSKVI: Ruska policija privela opozicionara kojeg je prisluškivao Aleksandar Vulin\nVULIN: Stranci me ne žele živog, a kamoli u Vladi Srbije


Bezbednosna ispravka za Adobe Flash Player: March 12, 2019\nWindows Server 2019, all editions Windows 10, version 1809, all editions Windows Server version 1803 Windows 10, version 1803, all editions Windows Server 2016 Version 1709 Windows 10, version 1709, all editions Windows 10, version 1703, all editions Windows Server 2016 Windows 10, version 1607, all editions Windows 10 Windows Server 2012 R2 Windows RT 8.1 Windows 8.1 Windows Server 2012 Još...Manje\nOva bezbednosna ispravka rešava ranjivosti programa Adobe Flash Player koja je instalirana na bilo kom operativnom sistemu koji je naveden u odeljku "odnosi se na".\nDa biste saznali više o ovim ranjivih tačaka, pogledajte ADV190008.\nSve bezbednosne i nebezbednosne ispravke za Windows Server 2012 R2, Windows 8,1 i Windows RT 8,1 zahtevaju instalaciju ispravke 2919355. Preporučujemo da instalirate ispravku 2919355 na računaru koji radi pod operativnim sistemom windows Server 2012 R2, Windows 8,1 ili windows RT 8,1 tako da primate buduće ispravke.\nZa Windows Server 2016 i Windows 10, verzija 1607, ispravke se možda neće instalirati automatski. Da biste dobili ovu ispravku, sledite ove korake:\nMožete da upravljate softverom i bezbednosnim ispravkama koje morate da primenite na servere, radne površine i mobilne sisteme u organizaciji. Za više informacija posetite lokaciju " Centar za upravljanje ažuriranjem technet". Bezbednosne ispravke možete preuzeti iz Microsoft Update kataloga. Microsoft Update Catalog obezbeđuje katalog sadržaja koji se može pretraživati i koji je dostupan putem Windows Update i Microsoft Update. To uključuje bezbednosne ispravke, upravljačke programe i servisne pakete. Za više informacija pogledajte odeljak " najčešća pitanja o Microsoft Update katalogu".\nDodatne informacije o primeni\nInformacije o primeni bezbednosne ispravke: March 12, 2019 Informacije o datoteciEngleska (Sjedinjene Države) verzija ove softverske ispravke instalira datoteke koje imaju atribute navedene u sledećim tabelama. Datumi i vremena ovih datoteka navedeni su u koordiniranom univerzalnom vremenu (UTC). Datumi i vremena za ove datoteke na lokalnom računaru su prikazani u lokalnom vremenu zajedno sa nekorišćenjem odstupanja za letnje/zimsko računanje vremena (DST). Osim toga, datumi i vremena mogu da se promene kada izvršavate određene operacije na datotekama.Windows 10 informacije o datoteci\nInformacije o datoteciEngleska (Sjedinjene Države) verzija ove softverske ispravke instalira datoteke koje imaju atribute navedene u sledećim tabelama. Datumi i vremena ovih datoteka navedeni su u koordiniranom univerzalnom vremenu (UTC). Datumi i vremena za ove datoteke na lokalnom računaru su prikazani u lokalnom vremenu zajedno sa nekorišćenjem odstupanja za letnje/zimsko računanje vremena (DST). Osim toga, datumi i vremena mogu da se promene kada izvršavate određene operacije na datotekama. Windows 8,1, Windows RT 8,1 i Windows Server 2012 R2 informacije o datoteci\nInformacije o datoteciEngleska (Sjedinjene Države) verzija ove softverske ispravke instalira datoteke koje imaju atribute navedene u sledećim tabelama. Datumi i vremena ovih datoteka navedeni su u koordiniranom univerzalnom vremenu (UTC). Datumi i vremena za ove datoteke na lokalnom računaru su prikazani u lokalnom vremenu zajedno sa nekorišćenjem odstupanja za letnje/zimsko računanje vremena (DST). Osim toga, datumi i vremena mogu da se promene kada izvršavate određene operacije na datotekama. Informacije o datoteci sistema Windows Server 2012\nWindows Server 2019 i Windows 10, verzija 1809 informacije o datoteci\nWindows 10 informacije o datoteci\nWindows Server, verzija 1803 i Windows 10, verzija 1803 informacije o datoteci\nWindows Server 2016, verzija 1709 i Windows 10, verzija 1709 informacije o datoteci\nWindows 10, verzija 1703 informacije o datoteci\nWindows Server 2016 i Windows 10, verzija 1607 informacije o datoteci